ועדת העבודה, הרווחה והבריאות, כנסת 20, פרוטוקול מספר 590, 2017-07-24 11:01

אלי אלאלוף: בוקר טוב, אנחנו היום ב-24 ביולי 2017, א' באב תשע"ז.

אלי אלאלוף: השעה 11:01.

אלי אלאלוף: אני מודה לכול מי שבא.

אלי אלאלוף: זו פעם שנייה שאנחנו עושים סדרה כזאת של בדיקה של תקנות שלא הוגשו אלינו לוועדה.

אלי אלאלוף: האמת, זה גם לפניי.

אלי אלאלוף: הוותיקות ביותר הן 2002, אבל שעודכנו באמצע הדרך, עד 2011, ומאז משרד העבודה ומשרד הכלכלה התעייף ולא העביר לנו הרבה מאוד תקנות.

אלי אלאלוף: יש לנו החלטה אחת עם הייעוץ המשפטי של הוועדה, שאנחנו נאט את הקצב של החוקים ונעשה יותר טיפול בתקנות.

אלי אלאלוף: גם החלטנו שבפגרה אנחנו ננצל את הזמן לטובת כמה שמותר לנו, שבע ישיבות, ואם נצטרך יותר נבקש אישורים מיוחדים כדי לקדם בעיקר את התקנות.

אלי אלאלוף: אני חושב שזו פשוט פגיעה קשה בציבור שהתקנות לא מתקיימות, גם בעובדים וגם במשרדים.

אלי אלאלוף: כולם מאבדים אמינות.

אלי אלאלוף: לרוץ לחוקק ואפילו הצעות חוק ממשלתיות, לא רק פרטיות, על מנת לתת שירות טוב יותר של השירות הציבורי, במקרה זה, זה מה שנדון היום.

אלי אלאלוף: אנחנו רואים שהמשרדים, אתם לא מספיקים להתמודד עם האתגר של התקנות, אז אני חושב שכולנו ביחד נתאמץ ולא נוותר ופעמיים בשנה אנחנו נעשה דיון על כול אחד מהמשרדים.

אלי אלאלוף: לא מספיק טוב היה עם משרד הבריאות, אבל נחזור, לא לדאוג.

אלי אלאלוף: אתם במשרד העבודה, הרווחה והשירותים החברתיים, אנחנו נמשיך.

אלי אלאלוף: אני שמח שכבר קיום הישיבה של היום איפשר לקבל תקנות של האומנה, שזו כבר דרך גדולה מאוד.

אלי אלאלוף: יצאו, אומרים לי, גם כן תקנות לעיון הציבור, אבל דעו שאנחנו נרצה להתקדם בנושא הזה, לא נזניח אותו, כי לצערנו חוסר ההתמודדות הזאת עם התקנות, כפי שאמרתי, זה פגיעה באוכלוסיות השונות.

אלי אלאלוף: שימו לב, יש פה תקנות של נפגעי עבודה, תקנות של נכים ומוגבלים.

אלי אלאלוף: יש פה תקנות הקשורות לסיווג בעבודה.

אלי אלאלוף: יש פה אומנה כפי שאמרתי וזה לא הכול.

אלי אלאלוף: שניים עשר הסעיפים של היום זה לא הכול, רק שתבינו.

אלי אלאלוף: זה אומר שזה יחייב אותנו יותר.

אלי אלאלוף: ברשותכם, אנחנו נתחיל.

אלי אלאלוף: מי בשם המשרד יציג?

<דבורה ספיר אליעזר: כול אחד מהנציגים ידבר לפי הגוף או הזרוע.

אלי אלאלוף: אוקיי.

אלי אלאלוף: אז נתחיל לפי סדר של הישיבה.

אלי אלאלוף: דבר ראשון זה חוק החשמל 2011.

אלי אלאלוף: בבקשה.

<דבורה ספיר אליעזר: בוקר טוב, דבי ספיר אליעזר, סגנית בכירה ליועצת המשפטית במשרד העבודה, הרווחה והשירותים החברתיים, מנהלת את זרוע העבודה בלשכה המשפטית.

<דבורה ספיר אליעזר: חוק החשמל הוא תיקון 4 לחוק החשמל הוא תיקון מ-2011 ובסופו של דבר - - -

אלי אלאלוף: למה לא להתחיל בטיפול של ועדת זיילר מ-2001?

<דבורה ספיר אליעזר: זה התחיל עם ועדת זיילר.

אלי אלאלוף: שתבינו, זה נושא לטיפול.

אלי אלאלוף: חשמל כול הזמן יש.

<דבורה ספיר אליעזר: הוא נושא חשוב מאוד ובאמת ב-2011 נחקק חוק.

<דבורה ספיר אליעזר: תחילתו של החוק תלוי בהתקת צו.

<דבורה ספיר אליעזר: יקבע בצו בעצם מה הם סוגי הרישיונות של החשמל שהיום קיימים מכוח תקנות, ואת הכישורים ואת הידע והניסיון הנדרשים לצורך הרישיונות השונים.

<דבורה ספיר אליעזר: תיכף אני אסביר איפה אנחנו נמצאים, אבל אני אומר שעד להתקנת הצו אנחנו ממשיכים לפעול בהתאם להוראות התקנות.

<דבורה ספיר אליעזר: לקח הרבה זמן להקים את מועצת החשמל.

<דבורה ספיר אליעזר: היא מועצת עם הרבה גופים וחלקם היינו צריכים להגדיר מי הוא הגוף המייצג את המספר הגדול של החשמלאים, לדוגמא, שהם לא הנדסאים ולא מהנדסים.

<דבורה ספיר אליעזר: היו קשיים במינוי המועצה.

<דבורה ספיר אליעזר: בסופו של דבר בסוף 2013 המועצה מונתה.

<דבורה ספיר אליעזר: מדובר בצו שחייב לבוא בהתייעצות עם המועצה הזאת.

<דבורה ספיר אליעזר: מכיוון שהדברים כפי שבאים לידי ביטוי בישיבה הזאת לא התקיימו בקצב שרצינו, המשרד יזם כינוס של שולחן עגול בין האקדמיה לבין גורמי מקצוע לבין גורמי משרד בליווי משרד ראש הממשלה, היחידה שעוסקת בטיוב רגולציה.

<דבורה ספיר אליעזר: זה התחיל כבר מזמן, אבל הולכת גם בימים אלה לסקר סיכונים על מנת לקבוע באמת את סוגי הרישיונות, הכישורים, הידע והניסיון, והכול בשים לב גם לקיים היום.

<דבורה ספיר אליעזר: אנחנו מניחים שעד מרץ תהיה טיוטת תקנות להפצה.

<נעה בן שבת: עד מרץ 2018?

<דבורה ספיר אליעזר: כן.

<דבורה ספיר אליעזר: אני רק רוצה להזכיר שיש החלטת ממשלה שהתקבלה בקשר לכלל תקנות החובה שהממשלה עוד לא התקינה, שבאות מכוח גם דוח מבקר המדינה ובאותה החלטת ממשלה נקבע שמועד היעד הסופי מבחינת הממשלה וכמובן שהכנסת רשאית לקבוע בסמכותה מה שהיא יכולה לקבוע, אבל ייקבע כמועד ה-9 בספטמבר 2018 כמועד להעביר את התקנות לכאן.

אלי אלאלוף: עוד שנה?

<דבורה ספיר אליעזר: ספטמבר 2018, בהתחשב בקשיים שהצפנו בפני הממשלה בקשר לתקנות האלה.

אלי אלאלוף: אני רוצה כול עוד שאני פה.

<דבורה ספיר אליעזר: אז אני מסבירה שאנחנו מאוד מקווים שטיוטת תקנות תהיה מוכנה במרץ 2018.

אלי אלאלוף: לא נעשה כלום?

<דבורה ספיר אליעזר: אמרתי, יש עבודה מקצועית.

<דבורה ספיר אליעזר: יש לנו התקשרות עם גוף שעושה סקר סיכונים.

<דבורה ספיר אליעזר: מכיוון שמדובר בתקנות שנכנסו אל תוך החלטת הממשלה, שמחייבות RIA על השפעת הרגולציה, אנחנו עושים גם תהליך של RIA וגם תהליך של סקר סיכונים.

<דבורה ספיר אליעזר: אני מאוד מקווה - - - במרץ 2018.

אלי אלאלוף: החוק הזה אומר שמי שמתעסק בחשמל הוא בסכנה?

<דבורה ספיר אליעזר: לא.

<דבורה ספיר אליעזר: אנחנו מדברים על החלק של רישיונות לעוסקים בחשמל.

<דבורה ספיר אליעזר: הרישיונות האלה היום ניתנים מכוח תקנות סעיף 6 לחוק החשמל.

<דבורה ספיר אליעזר: אנחנו רוצים את הצו כדי לעשות רביזיה.

<דבורה ספיר אליעזר: בעצם מה שהחוק הזה בא לעשות מעבר להקמת מועצות שיפקחו בעצם על עבודת הרגולטור, שזה מה שעשה, הוא ביקש לחשוב מחדש בעצם על כלל הכישורים הנדרשים, הידע והניסיון לצורך סוגי הרישיונות השונים, וזה מה שאנחנו בוחנים עכשיו במסגרת העבודה המקצועית שנעשית בימים אלו.

<נעה בן שבת: בעצם המלצות ועדת זיילר שבעצם אמרו, הסידור של כול רישיונות החשמל, יש שם בלגן ולא ברור מי עושה איזה עבודות וצריך לדעת איזה כשירויות ואיזה רישיונות ניתנים למי ואיזה עבודות הוא מוסמך לעשות.

<נעה בן שבת: הסדר הזה לא נעשה עכשיו במשך כול שש השנים הקודמות ואתם אומרים לנו שבעצם עוד שנה צריך יהיה לחכות לפי אותה החלטת ממשלה שנתנה לכם עוד אור ירוק, אבל לא ברור כי החוק בעצם תלה את תוקפו מהמצב הזה.

<דבורה ספיר אליעזר: בוודאי שאנחנו באיחור.

<דבורה ספיר אליעזר: הסברתי שלקח זמן עד שהקמנו - - -

אלי אלאלוף: אני חושב שזה מוגזם.

אלי אלאלוף: אני רוצה מעכשיו, מי שלא מסוגל לתת לנו את הדברים בששה חודשים, אנחנו רוצים דיווח בכתב אחת לשלושה חודשים.

אלי אלאלוף: תתכוננו.

אלי אלאלוף: אחת לשלושה חודשים ותוכיחו שבשלושה חודשים שעברו שעליהם יש דיווח, התקדמו הדברים.

אלי אלאלוף: שניים, אני לא נותן יותר שום אישור של שנה, רק ששה חודשים.

אלי אלאלוף: תבואו אלינו, תגידו לנו, לא הצלחנו, מה שתרצו, אבל אין יותר.

אלי אלאלוף: אל תבואו אחרי שנה, בעיקר אחרי שש שנים של המתנה.

אלי אלאלוף: מה זה?

אלי אלאלוף: זו סכנת נפשות.

אלי אלאלוף: החשמל השתנה.

אלי אלאלוף: אני לא מבין בחשמל, אבל אני יודע שיש פה חוקים יותר ויותר דרקונים לטובת המתעסק בזה ולטובת החברה בכלל ואני לא מבין איך תוקעים את זה שש שנים ועכשיו מתחילים בדיונים מקצועיים.

אלי אלאלוף: שש שנים היו דיונים.

<דבורה ספיר אליעזר: היו כמה שנים שלקח לנו להקים את המועצה, שאנחנו מחויבים בהתייעצות עם המועצה לצורך התקנת הצו.

אלי אלאלוף: אני מציע שגם כן תמצאו שיטה של מינוי אנשים למועצה, בזריזות גדולה יותר.

אלי אלאלוף: תודו שזו פאשלה.

<דבורה ספיר אליעזר: קודם כול יש לנו אחריות כמשרד כמובן.

אלי אלאלוף: אתם עוד אומרים במרץ 2018.

אלי אלאלוף: זה עוד כמה חודשים.

אלי אלאלוף: ששה חודשים, לא יותר.

אלי אלאלוף: תתכוננו לזה ותעשו שזה יהיה אינטנסיבי.

אלי אלאלוף: פשוט אני מרגיש רע מאוד.

אלי אלאלוף: אנחנו נגיע לחוקים של שנה שעברה אבל פה זה נראה לי, מסכן זיילר.

<אמיל קויפמן: אפשר להתייחס?

אלי אלאלוף: כן, בבקשה אדוני.

<אמיל קויפמן: אמיל קויפמן, יושב ראש התאגדות מהנדסי חשמל ואלקטרוניקה בישראל.

<אמיל קויפמן: המצב בתחום החשמל הוא לא טוב.

<אמיל קויפמן: לא טוב בגלל שמי שנותן רישיונות צריך להתייחס לתקנות ולחוק, אבל צריך לדאוג שאנשים עם רישיון יעבדו בשטח.

<אמיל קויפמן: על חמשת אלפים משרות של מהנדסי חשמל נכון להיום יש כאלפיים בעלי רישיונות, זאת אומרת ששלושת אלפים תפקידים או משרות שדורשות מהנדס חשמל עם רישיון, אין מהנדסי חשמל עם רישיון.

<אמיל קויפמן: במדינה קיימים יותר מעשרת אלפים מהנדסים, כולל מהנדסים צעירים שהם גמרו מגמת חשמל והם זכאים לקבל רישיון אבל לא מקבלים.

<אמיל קויפמן: זה סיפור ארוך.

<אמיל קויפמן: התחלנו בחוק הזה מ-2004.

<אמיל קויפמן: להעביר תקנות או שינוי תקנות התחיל ב-1989.

<אמיל קויפמן: אתם מבינים באיזה פערים אנחנו נמצאים.

<אמיל קויפמן: באמצע הייתה ועדת זיילר.

<אמיל קויפמן: היה לי כבוד להיפגש עם השופט זיילר ז"ל ולדבר על הנושאים האלה.

<אמיל קויפמן: חבל שאנחנו לא יכולים למצוא דרך ולהסדיר את המשק, כי בסופו של דבר בתקלה ראשונה או בתקלות שיהיו הדבר היחידי, מה שתלוי על הקיר, זה שהטיפול של המשרד והטיפול של כול אלה שאחראים על מתן רישיונות, הוא לא טיפל כמו שצריך להיות.

אלי אלאלוף: טוב, זה נאמר על ידי איש מקצוע, לא כמוני.

אלי אלאלוף: כול הכבוד.

אלי אלאלוף: תודה.

אלי אלאלוף: מי במשרד מטפל בזה היום?

<דבורה ספיר אליעזר: המחלקה לרישום ורישוי עיסוקים שהיא תחת הממונה על התעסוקה ומשנה למנכ"ל.

אלי אלאלוף: זו סגנית הממונה על תעסוקה?

<דבורה ספיר אליעזר: ממונה על התעסוקה היא משנה למנכ"ל.

אלי אלאלוף: מי זאת?

<דבורה ספיר אליעזר: הגברת מיכל צוק.

אלי אלאלוף: צריך לזכור מישהו כדי שתקבל תשובה.

אלי אלאלוף: אני חוזר ואומר, תוך שלושה חודשים אני רוצה לדעת מה קורה, דיווח בכתב, ותוך שישה חודשים את התקנות.

אלי אלאלוף: אתם שמעתם, אדון עדין לדעתי.

אלי אלאלוף: מה זה אומר?

אלי אלאלוף: זה אומר שרוב מי שמתעסק עם חשמל הוא בניגוד לחוק בזכות המשרד.

<נעה בן שבת: הבעיה היא שהחוק לא נכנס לתוקף.

<נעה בן שבת: הבעיה היא שישבה הוועדה ודנה ואישרה את החוק, אבל כול תוקפו של החוק לא נכנס לתוקף כול עוד לא קבעו את אותו צו ואז המצב נשאר כפי שהוא.

<אמיל קויפמן: על פי חוק נתנו שנה וחצי על מנת לעשות את התקנות.

<נעה בן שבת: קבעו להם שנה וחצי להביא, כי כך קיוו, נכון, 18 חודשים, אבל עדיין החוק לא נכנס לתוקף.

<נעה בן שבת: התחילה של ההוראות האלה תיכנס לתוקף רק כשיהיה צו כזה.

<נעה בן שבת: התיקון הזה לא נכנס.

<אמיל קויפמן: לא, חלק נכנס.

<אמיל קויפמן: זה עניין של ניהול העניינים.

אלי אלאלוף: החוק כחוק, מה שיש להבין מהיועצת המשפטית, שאין חוק.

<דבורה ספיר אליעזר: יש חוק אחד שחל היום.

<נעה בן שבת: החוק הישן.

אלי אלאלוף: זה החוק הישן.

אלי אלאלוף: אני לא יודע אם החשמל של היום דומה לחשמל.

אלי אלאלוף: סיכמנו, בינואר זו הגשה ותוך שלושה חודשים, מייד אחרי הפגרה, מקבלים.

אלי אלאלוף: הפגרה, היא גם לנו לא על מנת להיות בחופש בלבד.

אלי אלאלוף: עוד מישהו רוצה להגיד משהו?

אלי אלאלוף: תודה.

אלי אלאלוף: החוק להגברת האכיפה של דיני עבודה.

<דבורה ספיר אליעזר: בעצם מכוח החוק להגברת האכיפה היו ארבע סטים של תקנות שהיינו צריכים להתקין.

<דבורה ספיר אליעזר: הסט הראשון זה תקנות הפחתה, של היועצים הכספיים.

<דבורה ספיר אליעזר: זה עודכן.

<דבורה ספיר אליעזר: הסט השני זה בודק שכר.

<דבורה ספיר אליעזר: הוועדה אישרה סופית וזה כבר נשלח לפרסום, ההכשרה של בודק שכר.

<דבורה ספיר אליעזר: נותרו שני סטים של תקנות, אחד, שקובעות את ערך השעה שתהיה והתקשרות שבין מזמין השירות לבין קבלן.

<דבורה ספיר אליעזר: השנייה זה אופן ביצוע הבדיקות של בודק שכר.

<דבורה ספיר אליעזר: אקדים ואומר שבכנסת הקודמת המשרד הגיש את שני סטים של התקנות, אלא שהכנסת לא הספיקה לדון ובכול הקשור לערך השעה, זה נושא שהשר כץ מאוד רוצה לקדם, כבר נשלח לצורך חידוש של הבאת התקנות לכנסת, נשלח כבר מכתב לאישור היוועצות למשרד האוצר.

<דבורה ספיר אליעזר: יש לנו דין ודברים בקשר לסכומים עכשיו עם משרד האוצר, שמעכב את הוצאת אישור ההיוועצות.

<דבורה ספיר אליעזר: אני מאוד מקווה שלפני תחילת המושב הבא אנחנו נתגבש לנוסח מקובל ונביא אותו בפני - - -

אלי אלאלוף: המושב הבא זה ב-23 באוקטובר.

<דבורה ספיר אליעזר: התקנות כבר כתובות מזמן.

<דבורה ספיר אליעזר: הבאנו תקנות לכאן.

<נעה בן שבת: למיטב זכרוני גם ביקשתם לא לדון בהן בכנסת הקודמת.

<דבורה ספיר אליעזר: אני לא זוכרת שביקשנו לא לדון.

אלי אלאלוף: עכשיו יש אישור להביא לדיון?

<דבורה ספיר אליעזר: אני מאוד מקווה שאנחנו נצליח באוקטובר, תחילת נובמבר, להביא את התקנות לדיון.

<דבורה ספיר אליעזר: מבחינתנו הנוסח כבר מגובש.

<דבורה ספיר אליעזר: עכשיו זה בהתייעצות.

<דבורה ספיר אליעזר: חובת התייעצות מחויבת עם משרד האוצר, מחדש.

<דבורה ספיר אליעזר: צריך לזכור שבמהלך התקופה הזאת, הרי מדובר בערך שעה של שכר של עובדי קבלן בתחומי השמירה, הניקיון וההסעדה ויש תמורות בענפים האלה.

<דבורה ספיר אליעזר: גם היו הסכמים קיבוציים חדשים, גם שכר המינימום התעדכן וכול ארגון כזה מחייב אותנו לעדכן מחדש את הטבלאות שקובעות את ערך השנה.

<דבורה ספיר אליעזר: אני מאוד מקווה שבאמת נצליח בתחילת המושב הבא להביא בפני הוועדה - - -

אלי אלאלוף: מי בעצם נפגע מזה שאין תקנות, העובדים או המעסיק או שניהם?

<נעה בן שבת: בהיעדר תקנות בדיקות תקופתיות, גם אם יש - - -, לא קובעים להם את הנורמה לפי מה הם צריכים לערוך את הבדיקות התקופתיות ונשארת איזו הוראה שכבר לא בתוקף.

אלי אלאלוף: והעובד יקבל לפי מה?

<נעה בן שבת: המעסיק מקבל איזו הגנה אבל בעצם ההגנה הזאת, לא קבעו את הדרכים לבצע את אותה הגנה.

<נעה בן שבת: זה לגבי הבדיקות תקופתיות.

<נעה בן שבת: עד עכשיו בהיעדר ערך שעה יש כול מיני הוראות בחוק שאי אפשר להפעיל אותן, כמו לעניין מכרז הפסד, הסכם שהוא בעצם הפסדי, שאין אפשרות לאכוף אותו.

<נעה בן שבת: יש כול מיני סמכויות שאפשר לפנות לאחראים שונים והגורמים השונים ואי אפשר לעשות את זה בהיעדר תקנות ערך שעה.

<דבורה ספיר אליעזר: אני רק אגיד שאנחנו במחלוקת בקשר לכך שיהיה אפשר להפעיל אותן.

<דבורה ספיר אליעזר: זה נכון וראוי וזו מחויבותנו להביא את התקנות בפני הוועדה, אבל הן כבר הובאו פעם ואנחנו מאוד מקווים שנביא - - -

אלי אלאלוף: וזו אותה יחידה שאחראית על - - - ?

<דבורה ספיר אליעזר: לא, זה יחידות שונות במשרד.

<דבורה ספיר אליעזר: גם מינהל ההסדרה והאכיפה של דיני עבודה וגם היחידה ליחסי עבודה בקשר לקביעת ערך השעה וכמובן לשכה משפטית, אני לוקחת גם את האחריות עלינו בנושא קידום התקנות.

<נעה בן שבת: אז בעצם אתם מטילים היום עיצומים כספיים במקרה של חוזה שלא מבטיח שכר מספק לעובדים בגלל שהוא לא עומד בתנאי של ערך שעה?

<דבורה ספיר אליעזר: אני לא רוצה להטעות כי אין לי פה נתונים, אבל אין נתונים כספיים.

<דבורה ספיר אליעזר: מדובר בעבירה פלילית.

<נעה בן שבת: יש גם אפשרות להטיל עיצום כספי במקרה של חוזה כזה.

<דבורה ספיר אליעזר: אין אפשרות לעיצום כספי על חוזה הפסד, יש רק עניין של העמדה לדין פלילי.

<דבורה ספיר אליעזר: יש תיקים כנגד קבלנים, אני לא יודעת אם דווקא בנושא הזה.

<דבורה ספיר אליעזר: מכיוון שאין לי את הנתונים, אני לא רוצה להטעות את הוועדה.

אלי אלאלוף: אז אותם כללי משחק.

אלי אלאלוף: עוד שלושה חודשים מקבלים דיווח בכתב.

<דבורה ספיר אליעזר: אני מקווה שהדיווח יהיה התקנות עצמן.

אלי אלאלוף: אוקיי, עוד יותר טוב.

אלי אלאלוף: אנחנו נשמח.

אלי אלאלוף: תמיד אוהבים להתקדם.

אלי אלאלוף: עכשיו אנחנו הולכים לתיקון זכויות האנשים עם מוגבלויות, תיקון מספר 15, ייצוג הולם וכו', למשרות ציבוריות, ה-5%

<דבורה ספיר אליעזר: אני אגיד קודם כול בקשר להצעת החוק הזאת שהיא נחקקה יומיים אחרי שנפלה החלטת הממשלה להעברת תחום התעסוקה למשרד העבודה, הרווחה והשירותים החברתיים.

אלי אלאלוף: תודה רבה, נציגי החשמלאים.

<דבורה ספיר אליעזר: החוק התפרסם כשהשר האחראי על החוק היה שר הכלכלה, למרות שזה לא במומחיותו אלא במומחיות משרד העבודה.

<דבורה ספיר אליעזר: היינו צריכים להעביר החלטת ממשלה, שאלנו כול מיני שאלות משפטיות והאם אפשר לתקן את טעות.

<דבורה ספיר אליעזר: קיבלנו תשובות שליליות.

<דבורה ספיר אליעזר: בסופו של דבר לפני כשבועיים העברנו החלטת ממשלה שמחזירה את הסמכויות לשר העבודה.

<דבורה ספיר אליעזר: התקנות האלה כבר מוכנות.

<דבורה ספיר אליעזר: אני לא יודעת אם נשלח המכתב.

<דבורה ספיר אליעזר: לדעתי הוא כבר נשלח אבל אולי אני טועה.

אלי אלאלוף: אלינו?

<דבורה ספיר אליעזר: לא.

<דבורה ספיר אליעזר: לשר העבודה יש חובה לקבל הסכמתה של שרת המשפטים, אז אנחנו בתהליך של ההסכמה.

<דבורה ספיר אליעזר: הייתה התייעצות עם נציבות שוויון זכויות לאנשים עם מוגבלות.

<דבורה ספיר אליעזר: ישבו כלל הארגונים.

<דבורה ספיר אליעזר: זה באמת תקנות מוכנות.

<דבורה ספיר אליעזר: אני חושבת שממש בקרוב אנחנו כבר נגיש אותן לכנסת.

<דבורה ספיר אליעזר: לדעתי אם אנחנו נקבל את הסכמת שרת המשפטים בימים אלה, כבר נוכל להגיש.

אלי אלאלוף: זאת אומרת, זה בשלושה חודשים הקרובים.

<דבורה ספיר אליעזר: זה יהיה הרבה לפני.

אלי אלאלוף: טוב.

<נעה בן שבת: רק אולי להזכיר, אדוני, שאנחנו בעצם התכוונו שבחודש אפריל כבר יתחילו לקבוע מנגנון לפי התיקון שנועד להבטיח ייצוג הולם, והעיכוב הזה שחל בהעברת הסמכויות לגבי הסעיף הזה, אני רוצה להזכיר שבין היום שבו הונח החוק לבין היום שהוצבע, חלפו ביניהם יומיים והועברה החלטה על העברת סמכויות ומאז לא עבר התיקון על העברת סמכויות, לכן התעכב בעצם הביצוע של החוק.

<נעה בן שבת: השאלה האם אפשר עדיין יהיה לבצע בשנה הזאת את הבדיקה הנדרשת בנושא הזה.

אלי אלאלוף: אז הסמכויות עברו או לא?

<דבורה ספיר אליעזר: הסמכויות האלה עברו והתקנות מוכנות.

<דבורה ספיר אליעזר: אנחנו נביא אותן ממש בקרוב לוועדה.

אלי אלאלוף: כן, בבקשה, מישהו רוצה להתייחס?

<עדן אברהם: עדן אברהם ממשרד המשפטים.

<עדן אברהם: התקנות עדיין לא הגיעו למשרד המשפטים.

<עדן אברהם: בן בעצם עדיין נמצאות במשרד העבודה.

<עדן אברהם: עדיין לא עמדנו בחובת ההיוועצות עם הארגונים.

אלי אלאלוף: כמה זמן ייקח עד שלדעתך זה יגיע?

<עדן אברהם: הן יגיעו אלינו.

<עדן אברהם: התקנות הן טכניות בעיקרן, אז אני לא חושב שייקח הרבה זמן לאשר.

<עדן אברהם: ברגע שהן יאושרו זה יגיע למשרד המשפטים ואנחנו נבקש שיהיה דיון אפילו לפני הפגרה כדי להעביר אותן.

אלי אלאלוף: אני אמרתי, אנחנו מוכנים.

אלי אלאלוף: אני מוכן לבוא בפגרה.

אלי אלאלוף: נעמי, בבקשה.

<נעמי מורביה: נעמי מורביה, יושבת ראש מטה מאבק הנכים.

<נעמי מורביה: אני רואה את זה בחומרה רבה מאוד שדבר כול כך חשוב וכול כך חיוני, כשאנחנו מדברים על כול מיני מתווים וכול מיני ועדות שכולן מדברות על נכים, צאו לעבוד, אבל למעשה מי שיכול להכיל גם מבחינת היכולות שלו, מבחינת הכמויות, את הכמות הגדולה ביותר של אנשים עם מוגבלות, לא זז מילימטר קדימה.

<נעמי מורביה: אי אפשר מצד אחד להגיד, נכים, צאו לעבוד, ומצד שני חקיקה כול כך פשוטה, זה עניין טכני לחלוטין, זה שוכב כמו אבן שאין לה הופכין, אז צריך להחליט אחת ולתמיד, האנשים עם מוגבלות הם נטל על החברה או שהמעסיק הממשלתי הוא נטל על האדם עם המוגבלות?

אלי אלאלוף: זה דיון טכני.

אלי אלאלוף: זה לא דיון מהותי.

אלי אלאלוף: כול מה שאמרת, אני מסכים, אבל זה לא היום.

אלי אלאלוף: היום זה דיון טכני.

אלי אלאלוף: בבקשה, תאפשרו לנו להתקדם.

אלי אלאלוף: אם נעבור לשלב של דיונים מהותיים, אז לא נוכל להתמודד עם הבעיות.

אלי אלאלוף: אנחנו רוצים לצאת מפה עם לוח זמנים של כול בעיה שאנחנו מעלים, נמצא לה פתרון בלוח זמנים סביר.

אלי אלאלוף: אנא מכם, לכולם.

אלי אלאלוף: ברור שכול מה שאמרת זה נכון.

אלי אלאלוף: זה מובן, אבל בואו נתמקד בדיון הטכני בלבד, ברשותכם.

אלי אלאלוף: כן, נתי בבקשה.

<נתי ביאליסטוק כהן: נתי ביאליסטוק כהן, מנכ"ל המרכז לעיוור בישראל.

<נתי ביאליסטוק כהן: אני אצמד רק להיבטים הטכניים לצורך העניין, אבל הוועדה הזאת בזה עוסקת, בזה שהכנסת מחוקקת חוקים יפים וטובים, אבל הם כולם לא זזים כי יש איזושהי בעיה טכנית של תיקון תקנה, אז אלוהים בפרטים ואלוהים בטכניקה ואם אנחנו רוצים לקדם משהו בחברה הישראלית, צריך להתעסק גם בזה.

<נתי ביאליסטוק כהן: לעניין השילוב של האנשים עם מוגבלות בתעסוקה במגזר הציבורי.

<נתי ביאליסטוק כהן: אני אומר, יש חוק, יהיו תקנות.

<נתי ביאליסטוק כהן: בסוף לא יהיו אנשים מכיוון שיש עוד כול מיני דברים פריפריאליים שצריך לתקן גם בתקנות.

<נתי ביאליסטוק כהן: למשל, אחד הדברים הראשונים שחייבים להיות מתוקנים זה הנושא של התקנות שעוסקות במימון ההתאמות לאנשים עם מוגבלות בתעסוקה.

<נתי ביאליסטוק כהן: כרגע התקנות האלה לא חלות על המגזר הציבורי והמגזר הציבורי, אני מזכיר לכם, זה לא רק הממשלה, זה גם חברות ממשלתיות, תאגידים סטטוטוריים, רשויות ציבוריות.

<נתי ביאליסטוק כהן: כול אחד מהגופים האלה יצטרך למצוא במסגרת של התקציב שלו את המקורות לבצע את ההתאמות האלה וכנראה יהיה לו קשה.

<נתי ביאליסטוק כהן: כאשר יושב תקציב שמנוצל ממנו בערך 2.5% כול שנה - - -

<נעה בן שבת: זו נקודה שטעונה תיקון חקיקה.

<נעה בן שבת: התקנות דורשות שזה יהיה מעסיק שהוא לא גוף ציבורי.

<נעה בן שבת: אתה אומר שצריך לעשות תיקון תקנות, אבל זה לא משהו שממתין פה עכשיו על השולחן.

<דבורה ספיר אליעזר: זה לא ממתין.

<דבורה ספיר אליעזר: זה נושא של הדיון בתכנית.

<דבורה ספיר אליעזר: זה לא מה שאנחנו מטפלים.

<נתי ביאליסטוק כהן: בסופו של דבר יהיו תקנות, גם אלה שאתם מדברים עליהן, אבל החוק לא ייושם מכיוון שצריך להסתכל על התמונה הכוללת.

<דבורה ספיר אליעזר: אני רק אומר שיש עבודה סביב הנושא הזה.

<דבורה ספיר אליעזר: אנחנו מחויבים מכוח החוק, אבל מאחר שהיו פניות בנושא, זה הנושא לדיונים ואפילו יותר מתקדם מדיונים.

<דבורה ספיר אליעזר: יש טיוטות ראשוניות אפילו ויש דיונים פנים משרדיים כיצד לקדם את הבקשה שנשמעה כאן.

<דבורה ספיר אליעזר: <היו"ר אלי אלאלוף:> בבקשה, ערן טמיר.

<ערן טמיר: עורך דין ערן טמיר, ממונה משפטי, נציבות שוויון זכויות לאנשים עם מוגבלות, משרד המשפטים.

<ערן טמיר: רק נקודה אחת לסוגיה שנתי העלה.

<ערן טמיר: נתי, כול מה שאמרת נכון חוץ מנקודה אחת.

<ערן טמיר: חברות ממשלתיות כן יכולות לקבל סיוע במימון, כי הן לא בתוך ההגדרה של גוף ציבורי לפי החוק.

<ערן טמיר: לעצם העניין וזה הדבר החשוב.

אלי אלאלוף: סליחה, שנייה.

אלי אלאלוף: מי האורחים שהגיעו אלינו?

<קריאה: אנחנו תנועות הנוער - - -

אלי אלאלוף: ברוכים הבאים.

אלי אלאלוף: אנחנו אוהבים לארח צעירים.

אלי אלאלוף: לא חשוב איפה פעילים, העיקר שיפעלו.

אלי אלאלוף: כן, בבקשה.

<ערן טמיר: העיכוב בתקנות, צריך להבין את המשמעות שלו כי זה לא נאמר כאן.

<ערן טמיר: העיכוב בתיקון התקנות שהיו אמורות להיות מותקנות עד ינואר, משמעותו שלא נוכל לקיים את החוק לפי המועדים שקבועים בו, כי את הקבצים, את המידע מביטוח לאומי היה צריך להעביר עד ה-1 באוגוסט ולא יהיו תקנות עד ה-1 באוגוסט, אז הוא לא יוכל להעביר את הקבצים, אז ככה שכמה שיותר נעביר את התקנות יותר מהר, ככה נוכל גם הדחייה של המועדים ממה שנקבע בחוק, תהיה פחותה וקלה יותר.

<ערן טמיר: אנחנו לכן חייבים פה לפעול מאוד מהר כדי שהתקנות האלה שהן באמת תקנות טכניות, יחסית פשוטות, שיש עליהן הסכמה, שהתייעצו איתנו, הכול נכון, יגיעו כמה שיותר מהר, כי כבר עכשיו אנחנו בעצם בהפרה.

<ערן טמיר: זה דבר אחד.

<ערן טמיר: דבר שני שהוא מאוד חשוב זה שזה לא מספיק שיהיו את התקנות וחבל שאין פה גם את הגורמים המקצועיים.

<ערן טמיר: מסתבר שיש גם בעיה בדיבור בין אנשי המקצוע של ביטוח לאומי עם אנשי המקצוע של משרד העבודה לגבי איך צריכים להיראות הקבצים האלה.

<ערן טמיר: משרד העבודה העביר קבצים לביטוח לאומי.

<ערן טמיר: ביטוח לאומי טוען לפני שבוע שיש בעיה עם הקבצים האלה, שהוא לא יכול להשתמש בהן, זאת אומרת גם אחרי שיהיו לנו תקנות, אלה יגידו, אנחנו לא יכולים.

<ערן טמיר: אנחנו לצערי כממשלה עומדים בפני משהו שלא יעבור.

<דבורה ספיר אליעזר: כולנו נמצאים באותו משרד ואני בטוחה שנמצא את הדרך להגיע להסכמות גם בעניין הזה אחרי שנביא את התקנות.

<ערן טמיר: אני מבקש לראות איך עושים את זה כמו שצריך כדי שזה באמת יקרה ולהיצמד ללוחות זמנים.

אלי אלאלוף: אני רוצה להגיד לכם, הטכניקה פה היא מהותית.

אלי אלאלוף: היא פוגעת ישירות באוכלוסיות החלשות ביותר שכביכול אנחנו דואגים להן, אז עושים חוק.

אלי אלאלוף: עד שגומרים את הגיהינום של ועדת שרים ושל חקיקה ושל הצבעות וכו', מגיעות התקנות ואז מתחיל עוד פעם גיהינום ואין תיאום בין המערכות.

אלי אלאלוף: מי סובל, המליאנים למעלה או האוכלוסייה הכי פשוטה?

אלי אלאלוף: אחר כך בוכים למה יש עוני.

אלי אלאלוף: בגלל זה.

אלי אלאלוף: זו הבעיה שלנו.

אלי אלאלוף: חבר'ה, קחו על עצמכם את האחריות הנדרשת, כולנו, כדי להוציא לפועל את החקיקה, כי החקיקה זה גם תקצוב, חקיקה זו גם אפשרות להתקדם בחיים.

אלי אלאלוף: תאמינו לי, זה חלק ממה שתקוע במערכות, אז שימו לב, לשכה משפטית ואנשי המקצוע והמנהלים הגדולים.

אלי אלאלוף: כולם אשמים בזה שהמצב הוא כזה נורא, שאנשים לא מאמינים שחוק זה חוק ויישום זה יישום וביצוע זה ביצוע.

אלי אלאלוף: זה פשוט נורא.

אלי אלאלוף: יש בעיה של קובץ א' מול קובץ ב'.

<דבורה ספיר אליעזר: זה עניין של יישום.

<דבורה ספיר אליעזר: יש לנו את אותו שר ואני מניחה שאנחנו נגיע להסכמות, העיקר להביא את התקנות.

אלי אלאלוף: שלומי, יש לך במקרה בשורה טובה בעניין זה מהביטוח הלאומי?

<שלומי מור: שלומי מור, ביטוח לאומי.

<שלומי מור: אני מודה לערן על החששות שהוא הציף פה, ונכון שקיבלנו קובץ ואנחנו בוחנים אותו, אבל אנחנו עושים את זה בשיתוף ואנחנו העברנו את ההערות שלנו ואני בטוח שיימצא פתרון טכני.

<שלומי מור: זה לא מה שיעכב.

<ערן טמיר: כרגע אנחנו כבר בהפרה כי ב-1 באוגוסט לא יועברו.

<שלומי מור: אני לא מדבר על התקנת התקנות, אני מדבר על הביצוע.

<שלומי מור: אני אומר יותר מזה, אנחנו גם לא המתנו שהתקנות האלה יותקנו.

<שלומי מור: אנחנו כבר קיבלנו את הרשימה של המעסיקים הגדולים כדי להתחיל ולהתכונן כדי שנוכל ללחוץ על האנטר מייד כשהן תעבורנה, אז אנחנו כן מכינים את עצמנו.

<שלומי מור: מטבע הדברים יש חבלי לידה ואנחנו גם אותם נעבור.

אלי אלאלוף: רק אני רוצה לדעת.

אלי אלאלוף: שם הגוף המקצועי האחראי במשרד על התקנות האלה, לא רק המשפטנים, מי המנהלת שם?

<דבורה ספיר אליעזר: בנושא הספציפי הזה יש את המטה לשילוב אנשים עם מוגבלות שהוא גם תחת - - -

אלי אלאלוף: מי זה?

<דבורה ספיר אליעזר: למנהלת קוראים דפנה מאור.

אלי אלאלוף: אז היא לא דואגת?

אלי אלאלוף: זה תפקידה.

אלי אלאלוף: זה תוכן העבודה שלך.

אלי אלאלוף: זה כלי אדיר בשביל לעבוד.

אלי אלאלוף: את צריכה להיות מודאגת.

אלי אלאלוף: מה עשית עד עכשיו?

<אילאיל צין: אנחנו מקדמים את זה.

אלי אלאלוף: מה מתקדמים, באיטיות?

אלי אלאלוף: חבר'ה, אל תיקחו יותר מדי עליכם, היועצים המשפטיים.

אלי אלאלוף: כדי שליד היועץ המשפטי האחראי יהיה גם שם של הפקיד האחראי לתחום הזה כדי שהוא לא פחות יהיה מעוניין לקדם את התקנות האלה.

אלי אלאלוף: הוא צריך לדרבן את המערכת.

אלי אלאלוף: הוא מחכה שיעשו לו תקנות ואז הוא יקבל גם מדליה?

<דבורה ספיר אליעזר: לא, לא, לא, אנחנו עובדים בשיתוף פעולה.

<דבורה ספיר אליעזר: הלשכה המשפטית כמו בנושא של החשמל, הגורם המקצועי עובד על זה.

אלי אלאלוף: גורם מקצועי שאחד עשרה שנה עובד?

<ערן טמיר: זה חוק משנה שעברה.

אלי אלאלוף: החשמל?

<ערן טמיר: לא.

אלי אלאלוף: אז הנה, זה בגלל הפיגור, אז הכול נהיה פיגור.

אלי אלאלוף: תעשו עבודה במשרד ותחליטו מה קודם למה.

אלי אלאלוף: מה שמשרת יותר את הציבור החלש זה הדבר הראשון שמעניין.

אלי אלאלוף: אני אומר את זה לא כדי לפגוע בעובד זה או אחר אלא כדי שהעובד האחראי על התחום לא יהיה פחות אחראי מהלשכה המשפטית שאמורה לנסח.

אלי אלאלוף: משהו לא הולך בוועדה?

אלי אלאלוף: אל תבואו ליועצת המשפטית הנפלאה שלנו, תבואו אלי.

<דבורה ספיר אליעזר: אני רק רוצה להגיד, כי זה נכון שזה נראה שאני מייצגת, אבל אנחנו כמובן בשיתוף פעולה ועובדים ביחד עם הגורמים המקצועיים במשרד שעוסקים גם הם, כי באמת אנחנו צריכים לקבל את המידע המקצועי של הגורמים המקצועיים כדי לנסח את החקיקה.

אלי אלאלוף: נציג עורכי הדין.

<איתן אברהם: שלום, עורך דין איתן אברהם.

<איתן אברהם: יושב ראש הוועדה לקידום זכויות לאנשים עם מוגבלויות בלשכת עורכי הדין.

<איתן אברהם: מספר דברים.

<איתן אברהם: קודם כול, כמו שאמרה חברתי נעמי וכמו שאמר כבוד היושב ראש, מדובר כאן באוכלוסייה של אנשים עם מוגבלויות שצריך לסייע לה בעבודה.

<איתן אברהם: אי אפשר לדרוש מהם לעבוד כשישנם יותר מדי חסמים.

<איתן אברהם: אני לא מדבר רק על החסמים הבירוקרטים הפנים משרדיים אלא גם צריך לראות ראיה רחבה.

<איתן אברהם: יש גם את המכשול של חוק לרון ויש עוד כמה דברים.

<איתן אברהם: לגופו של עניין.

<איתן אברהם: ישבנו פה בשנה שעברה כשתיקנו את תיקון מספר 15 והיה דין ודברים והביטוח הלאומי דרש שהם אלו שיוודאו וייתנו את המספר כמה אנשים עם מוגבלויות נמצאים בכול חברה וחברה.

<איתן אברהם: אני רוצה לומר לך שאני נתקל בהמון פניות של גופים שפונים אלי ואומרים לי, אנחנו פונים לביטוח לאומי, הוא לא ידוע על מה אנחנו מדברים.

<איתן אברהם: אני רוצה היום לשמוע את השם של הגורם בביטוח לאומי שהוא זה שבאמת ילחץ על הכפתור.

<איתן אברהם: מה זה ללחוץ על הכפתור?

<איתן אברהם: הרי כבר אז דיברנו שאדם, מרגע הולדתו עד יום מותו נמצא בביטוח לאומי.

<איתן אברהם: כול חברה בסך הכול הרי משלמת ביטוח לאומי.

<איתן אברהם: היא רק תשאל שאלה, אנחנו חברה כך וכך, כמה אנשים אם מוגבלות יש לנו?

<איתן אברהם: רצוי שהלשכה המרכזית לסטטיסטיקה תיתן.

<איתן אברהם: בסוף הוחלט שזה הביטוח לאומי.

<איתן אברהם: זה דבר אחד.

<איתן אברהם: דבר שני, אנחנו מרגישים שקיימת כאן סחבת וגרירת רגליים.

<איתן אברהם: אי אפשר שכול דיון יבואו ויגידו, עוד שלושה חודשים, עוד חצי שנה.

<איתן אברהם: היינו כבר בדיונים האלה.

<איתן אברהם: כבר ליווינו אותם.

<איתן אברהם: אנחנו כול פעם מגיעים לכאן ושומעים שמשרדי הממשלה, לא אצה להם דרך.

<איתן אברהם: אתם צריכים להבין, מדובר כאן בדיני נפשות.

<איתן אברהם: האוכלוסייה הכי חלשה זועקת, יוצאים להפגנות, אבל מי שצריך לדאוג לה, שזאת הממשלה, שזאת הכנסת, פשוט נתונה לחסדיהם של משרדי ממשלה שבוא נאמר ככה, מבקשים אישור.

<איתן אברהם: היינו בסרטים האלה.

<איתן אברהם: אנחנו יודעים שדרג קבלת החלטה ניתן לבצע.

<איתן אברהם: לא צריך יום לימודים ארוך.

<איתן אברהם: אלה דברים טריוויאליים.

<איתן אברהם: זו עבודה שלנו ביום יום.

<איתן אברהם: אני חושב שהדברים האלה צריכים להיעשות.

<איתן אברהם: כבוד היושב ראש נותן ארכות של שלושה חודשים וחצי שנה.

<איתן אברהם: אני חושב שצריך לתת פה דוחות מידיים, כול חודש כדי שנדע שהתקדם.

<איתן אברהם: אי אפשר שבקדנציה הבאה אנחנו נשב שוב.

אלי אלאלוף: לבזבז זמן על מתן דוחות במקום לעבוד.

<איתן אברהם: הכוונה טובה.

<איתן אברהם: בסוף מה שקובע זה מבחן התוצאה.

אלי אלאלוף: היית כבר בדיון כזה בוועדה הזו?

<איתן אברהם: אני מלווה את הוועדה.

אלי אלאלוף: לא, אבל היו דיונים?

<איתן אברהם: לא.

אלי אלאלוף: זה שינוי.

<איתן אברהם: אבל כמו שאמרתי, חובת ההוכחה.

<נתי ביאליסטוק כהן: אדוני, הכנסת עשתה את תפקידה, חוקקה חוק, אבל אין לו שום משמעות.

<איתן אברהם: אל תשכח.

<איתן אברהם: לוועדה יש גם סמכות מכוח עבודת הממשלה.

<איתן אברהם: זה תפקידנו.

<איתן אברהם: לא עושה שום טובה לאף אחד.

<איתן אברהם: בשביל זה אני מקבל משכורת מלאה.

<נתי ביאליסטוק כהן: ראיתי גם תקנות שכשזה היה חשוב לשר, זה היום למחר קרה.

אלי אלאלוף: אני עוד לא ממנה שרים, לשמחתנו.

<נתי ביאליסטוק כהן: לא, אני לא מדבר על שר זה או אחר.

אלי אלאלוף: אני אומר, בכלל.

<איתן אברהם: כבוד היושב ראש, עדיין השאלה שלי נשארה פתוחה.

<איתן אברהם: מחר יפנו לביטוח לאומי.

<איתן אברהם: האם הם מסוגלים לענות בלחיצת כפתור?

<איתן אברהם: לא צריך תוכנה לזה.

אלי אלאלוף: שלומי, בבקשה, יש לך תשובה?

<שלומי מור: אדוני, לפי מיטב הבנתי התקנות וגם החוק ביקשו מהביטוח הלאומי לעשות עיבוד כמותי כיוון שאנחנו מעבדים את מירב המידע במדינה בתחום הזה.

<שלומי מור: במובן מסוים התנדבנו, התבקשנו על ידי הוועדה והסכמנו לקבל את כול המידע, לסכום אותו, לבדוק אותו ואז להעביר אותו לנציבות שוויון לאנשים עם מוגבלויות על מנת שהם יפרסמו את זה בדרך שנראית להם מקובלת.

<שלומי מור: אנחנו עובדים על זה יחד עם משרד המשפטים.

<שלומי מור: אינני יודע מה הבקשה שמעסיק ספציפי יקבל ממני מידע.

<ערן טמיר: לא, הם לא אמורים.

<שלומי מור: זה בכלל לא מה שהתבקשנו לעשות מלכתחילה.

<איתן אברהם: איך הם ידעו אם הם עומדים ב-3% או ב-5%?

<ערן טמיר: אנחנו מפרסמים את זה לגבי כול הגופים הציבוריים.

<ערן טמיר: אנחנו נפרסם ברגע נקבל.

<איתן אברהם: אז פנו אליכם בשאילתא.

<ערן טמיר: אבל אם יפנו בשאילתא, אנחנו צריכים לקבל את החומר.

<נעה בן שבת: הם צריכים לקבל את החומר.

<נעה בן שבת: בשביל זה יש תקנות.

<ערן טמיר: ממה שאני יודע, איתן, אם זה יסבר את דעתך, ביטוח לאומי מסוגל לעשות את זה.

<ערן טמיר: ברגע שהוא יקבל את הקבצים, הוא יעשה את זה והוא יעשה את זה די מהר.

<ערן טמיר: זאת לא הבעיה מהבחינה הזאת.

<ערן טמיר: זה מתואם.

אלי אלאלוף: חוסר תקנות זה מה שתוקע את הכול.

<איתן אברהם: נראה בעוד שלושה חודשים.

אלי אלאלוף: אוקיי.

אלי אלאלוף: עוד הערה לגבי הסעיף הזה?

אלי אלאלוף: אנחנו רוצים לעבור לנושא של תקנות האומנה.

אלי אלאלוף: הגיע משהו הבוקר.

אלי אלאלוף: אני מודה באשמה, לא הספקתי לקרוא.

אלי אלאלוף: זה הגיע ב-8 בבוקר.

<נועם פליק: זה הגיע אתמול בערב.

אלי אלאלוף: תשמע, לבאר שבע זה מגיע באיחור.

<נועם פליק: נועם פליק, לשכה משפטית, משרד העבודה, הרווחה והשירותים החברתיים.

<נועם פליק: במסגרת חוק האומנה נדרשנו להכין שלושה סטים של תקנות ראשונות, שהיו אמורות להגיע לוועדה עד דצמבר 2016.

<נועם פליק: סט אחד זה תקנות של גוף מפעיל, שזה מגדיר את כוח האדם שעומד לרשות הגוף המפעיל, כול העניין של שמירת התיק האישי של ילד, אצל הגוף המפעיל, סעיפים 49 ו-58 לחוק.

<נועם פליק: התקנות דורשות התייעצות עם שרת המשפטים.

<נעה בן שבת: זה סט אחד.

<נועם פליק: כן.

אלי אלאלוף: שהוא כבר הגיע היום, באיחור.

<נעה בן שבת: לא, לא.

<נעה בן שבת: מה שהגיע זה רק בקשה.

<נעה בן שבת: זה לא אחד מהתקנות.

<נעה בן שבת: זה בקשה לרישיון.

אלי אלאלוף: שיהיה ברור, בתאריך שאמרת יש כבר - - -.

אלי אלאלוף: זה היה אמור להגיע בדצמבר 2016.

<נועם פליק: אבל לפני חודש עדכנו את הוועדה וגם שלחנו עדכון בכתב.

אלי אלאלוף: רק שנדע שיש כבר איחור.

<נועם פליק: כן.

אלי אלאלוף: אנחנו ממשיכים באיחור.

<נועם פליק: התקנות האלה דורשות גם התייעצות עם שרת המשפטים וגם את אישור הוועדה.

<נועם פליק: טיוטת התקנות עברה את אישור מחלקת נוסח החוק במשרד המשפטים.

<נועם פליק: במקביל, נשלח לאישור חובת היוועצות עם שרת המשפטים על ידי שר העבודה והרווחה.

<נועם פליק: בנוסף, גם פרסמנו באתר תזכירי חוק להערות הציבור, שהמועד האחרון לקבלת הערות זה ה-3.8.2017.

<נועם פליק: לאחר מכן אנחנו מביאים את התקנות לאישור הוועדה.

אלי אלאלוף: מועד סופי?

<נועם פליק: ככול שלא יתקבלו הערות הציבור וככול שנקבל את אישור חובת היוועצות.

אלי אלאלוף: בטוח שיתקבלו.

אלי אלאלוף: למה שלא יתקבלו?

אלי אלאלוף: קח את זה בחשבון.

<נועם פליק: עד ה-3.8 זה באתר תזכירי חוק.

<נעה בן שבת: היו עוד שני סטים בנושא האומנה.

<נועם פליק: כן, אני אפרט הכול.

אלי אלאלוף: בוא תשלים.

<נועם פליק: אוקיי, תקנות תשלומים למשפחת אומנה.

<נועם פליק: זו גם סוגי התשלומים וגם המועדים.

<נועם פליק: זה סעיף 46(ב) לחוק, גם דורשות את אישור הוועדה, גם פה יש טיוטת תקנות שפורסמה להערות הציבור.

אלי אלאלוף: זה היה צריך להיות הדבר הראשון, סופר ראשון, כי זו פגיעה במשפחות האומנה.

<נועם פליק: זה לא משהו שלא פועל היום.

<נועם פליק: היום גם משלמים למשפחות אומנה.

<נועם פליק: התקנות לא מפרסמות תעריף אחר לתשלום.

אלי אלאלוף: זה דבר שאני באופן אעקוב אחריכם, כי השיטה של תשלומים היום למשפחות אומנה זה סרבול מטורף.

אלי אלאלוף: המשפחות מקדימות את ההוצאה, משלמות על ההוצאה לפני שמקבלים את זה בהחזר של - - -

<נועם פליק: אז לזה נתנו פתרון בתקנות.

אלי אלאלוף: בתקנות, ובינתיים זה מופעל באיזו צורה?

אלי אלאלוף: זה מופעל בשיטה הישנה.

אלי אלאלוף: אתה רואה כמה סובלים המשפחות הנפלאות האלה שמקבלות אצלם את האחריות על הילד או הילדה או לפעמים יותר?

אלי אלאלוף: אז הם צריכים להוציא כסף שאין להם.

אלי אלאלוף: אל תשכחו שהאומנה זו שיטת המדינה לחסוך כסף באחזקת ילד.

אלי אלאלוף: ילד בפנימייה עולה בין 8,000 ל-13,000-14,000.

אלי אלאלוף: באומנה הוא 3,000 שקל.

אלי אלאלוף: תראו איזה חסכון אדיר.

אלי אלאלוף: לפעמים זה גם טוב לילד.

אלי אלאלוף: גם על ה-3,000 אתם עושים להם גיהינום בהחזר ההוצאה, לכן אני מחכה לתקנות כדי לבדוק אם סוף סוף הבנתם את זה.

אלי אלאלוף: תהיו בראש של משפחת אומנה.

אלי אלאלוף: העיקרון של כולנו, הסתכלו על האחר כדי להבין איך אתה צריך להתנהג.

אלי אלאלוף: אם אתה לא מבין את המצוקה שלו, לא תוכל לעשות תקנות בהתאם.

<נעה בן שבת: מה המועד להערות הציבור?

<נועם פליק: עד ה-9 באוגוסט.

<נועם פליק: זה עבר במקביל למחלקת נוסח החוק במשרד המשפטים.

אלי אלאלוף: והתקנה השלישית?

<נועם פליק: תקנה שלישית זה נציב תלונות.

<נועם פליק: טיוטה של התקנות כבר הועברה בשנה שעברה לכלל הגורמים, גם המועצה לשלום הילד, גם לחברת הכנסת אלהרר, גם לסיוע המשפטי.

<נועם פליק: קיבלנו הערות.

<נועם פליק: במקביל אנחנו עושים שולחנות עגולים באמת להתאים את הנוסח של התקנות לתפקיד הייחודי הזה.

אלי אלאלוף: אתה זוכר שתיקנו אתכם בזה שביקשנו שיהיה מכרז חיצוני?

<נועם פליק: המכרז הופסק, נפתח גם לשופטים בדימוס.

<נועם פליק: נקבעה כבר ועדת בוחנים ל-9 באוגוסט לנציבות, וביחד עם הנציב שיתמנה אנחנו באמת נבנה גם את התפקיד וגם את התקנות, כי טיוטה קיימת.

אלי אלאלוף: באותה הזדמנות, אתה זוכר שבדיון גיליתם שיש כ-3,000 ילדים שאינם במסלול של האומנה ושהם נחשבים ילדי אומנה.

<נועם פליק: נכון, באומנת קרובים.

אלי אלאלוף: האם הם נחשבים אומנה, לא אומנה?

<נועם פליק: זה 2,400 ילדים שהם כרגע בתהליך.

<נועם פליק: הרי עשינו את זה מדורג, בין 0 ל-9.

<נועם פליק: כול כאלה שהם בין 0 ל-9, כאלה שלא עברו ועדות תכנון טיפול עוברים ועדות תכנון טיפול, מטופלים במחלקות.

<נועם פליק: כול המחלקות קיבלו את הרשימה של הילדים.

אלי אלאלוף: אני הייתי רוצה במושב הבא, בסביבות נובמבר לקיים דיון על הקבוצה הזאת ספציפית כדי שנדע מה קורה.

אלי אלאלוף: פתאום אתם מוציאים 2,400 ילדים.

<נעה בן שבת: על הקבוצה של ה-0 עד 9, על הקבוצה שמעבר.

אלי אלאלוף: לא, לא, כולם, 2,400 שפתאום הם באומנה אבל במחתרת.

<נועם פליק: שבעקבות החוק הם נכנסו לאומנה.

אלי אלאלוף: אני מקווה שייכנסו.

<נועם פליק: אני רק רוצה להשלים.

<נועם פליק: בנוסף, היו שני סטים של תקנות שלא הוקצב להן מועד, שזה הכשרת מפקחים, שזה פורסם כבר במאי, ובקשה לרישיון שזה הועבר היום לכנסת לדיון בוועדה.

אלי אלאלוף: טוב, אנחנו נדון בפגרה.

אלי אלאלוף: כן, בבקשה, עוד הערות לאנשים לנושא של האומנה?

אלי אלאלוף: רק שתבינו, אומנה זה כמו הילד שלנו.

אלי אלאלוף: זה לא סתם ילד.

אלי אלאלוף: ככה צריך להתייחס.

אלי אלאלוף: מספר 5 - חוק עבודת נשים.

<דבורה ספיר אליעזר: מצד אחד מדובר בתקנות של הרשות.

<דבורה ספיר אליעזר: מצד שני יש מועד להבאת התקנות לוועדה.

<דבורה ספיר אליעזר: בתקנות האלה מה שאמור המשרד לעשות זה לקבוע דרכים אחרות למימוש הזכות לחלוקה בין בני זוג של שעת ההנקה של היעדרות ארבעה חודשים אחרי תום חופשת הלידה.

<דבורה ספיר אליעזר: כעיקרון, נכון להיום אנחנו לא הובאו בפנינו טיעונים מקצועיים להתקנת תקנות כאלה.

<נעה בן שבת: לא לתיקון התוספת השנייה.

<נעה בן שבת: הרי היו שתי אפשרויות.

<נעה בן שבת: אמרו שאו שיביאו תקנות ישנות או שיעשו צו לשינוי התוספת השנייה.

<דבורה ספיר אליעזר: בדרך כלל דברים כאלה אמורים לצוץ מהשטח, שיש צורך לסידור אחר מאשר הקבוע בחוק, כי יש את הכלל בחוק, ויש את החריג שהוא החריג שחל היום רק על מלונאות ועל התעשייה בקשר למימוש הזכות.

<דבורה ספיר אליעזר: צריך להבין, נכון, הכלל הוא לפי החוק, שבני זוג יכולים להתחלק בזכות ההורית כך שעם הודעה מראש למעסיק כול אחד יכול לקחת שעה ביום מעבודתו.

<דבורה ספיר אליעזר: יש חריג בחוק שמדבר רק על מלונאות ותעשייה, שקובע שהחלוקה הזאת לא יכולה להיעשות לפרקי זמן קצרים משלושה שבועות, כלומר זו גריעה מזכותו של עובד, כביכול לקחת בצורה קצת יותר איטית את הזכות הזאת, וכול עוד אין הצפה מהשטח כי יש צורך בענפים מסוימים להחריג אותם כמו שהחרגנו את המלונאות והתעשייה, אנחנו חושבים שלא נכון לבוא ולהתקין תקנות בעניין.

אלי אלאלוף: גם פנייה לציבור או לגופים השונים צריכה להיות מוגבלת בזמן.

אלי אלאלוף: אי אפשר לחכות, יש לנו הרגשה שיהיו פניות.

אלי אלאלוף: אתם צריכים לקבוע את המועד האחרון להגשת הערעור לגוף המעוניין, ולהמשיך, אחרת אתם כול הזמן תלויים.

<דבורה ספיר אליעזר: הרי מדובר באמת ברשות, אבל אם חובה, עדיף הזכות הכללית במקום הזכות שהיא יותר מוגבלת בקשר למלונאות ובקשר לתעשייה.

אלי אלאלוף: אני ממש לא מבין.

אלי אלאלוף: אני רגיל שכשמתחיל משהו ואני חייב לסיים אותו, אז יש לי גם שיקול דעת שאם אני לא יכול לסיים, שאני אגמור לפחות את החלק הראשוני שהוא כבר טופל.

אלי אלאלוף: פה אתם אומרים, מחכים לתגובות השטח והשטח לא עונה ואנחנו ממתינים לו.

אלי אלאלוף: לא.

אלי אלאלוף: שלום.

<נעה בן שבת: את יודעת למה דרשו את ההוראה הזאת של הששה חודשים?

<נעה בן שבת: למרות שאת אומרת שיש תקנות רשות, ההוראה אמרה, תוך ששה חודשים אנחנו רוצים או זה או זה.

<דבורה ספיר אליעזר: מצד אחד זה, מצד שני זה רשות וזה מובן לנושא רשות מאחר שיש הסדר שהוא ההסדר המהותי - - -

אלי אלאלוף: כמה שנים תחכו?

<דבורה ספיר אליעזר: השאלה אם בכלל צריך להתקין תקנות?

אלי אלאלוף: אבל הנה, הגופים המעוניינים, הם ידעו לפנות ואישרתם להם וזה נפלא.

אלי אלאלוף: מי שלא מתעורר, אולי נתקן אותו בעוד מאה שנה, אבל בינתיים תוציאו את התקנות האלה לפועל.

אלי אלאלוף: ההמתנה אין סופית.

אלי אלאלוף: היא פשוט בלתי הגיונית ואז יש פה נשים וזוגות שלא נהנים מהחוק הזה.

<דבורה ספיר אליעזר: זה לא מדויק.

<דבורה ספיר אליעזר: יש הסדר כללי לכלל הענפים בתוך החוק, שקובע ששלושה שבועות מראש חייבים העובד והעובדת להודיע למעסיקם שהם ישתמשו ביחד עם בני זוגם בזכותם להיעדר - - -

אלי אלאלוף: והמעסיק נותן להם את זה?

<דבורה ספיר אליעזר: והם צריכים להודיע מתי.

<דבורה ספיר אליעזר: הכלל הוא שאפשר באותו שבוע, פעם העובד ופעם העובדת, בני הזוג להתחלק.

<דבורה ספיר אליעזר: החריג היום הוא שבענף התעשייה ובענף המלונאות אי אפשר להתחלק באותו שבוע, אחד אחד, אלא ששלושה שבועות עובד, שלושה שבועות עובדת, שלושה שבועות עובד, שלושה שבועות עובדת.

<דבורה ספיר אליעזר: הסעיף המסמיך זה לשקול אפשרויות אחרות.

<דבורה ספיר אליעזר: אני חושבת שככל שהשטח לא בא ואומר לנו, יש צרכים אחרים בענף א' או בענף ב', בואו נעשה סידור אחר מהקבוע בחוק, נכון שלא להתקין תקנות כאלה.

<דבורה ספיר אליעזר: באמת זה משהו שצריך להבין מהשטח, מהענפים השונים.

אלי אלאלוף: יש שיקול דעת, אבל תודיעו לוועדה שהחלטתם לאור א', ב', ג', אנחנו מבקשים בשלב זה להוריד את הציפייה שלכם לתקנות, מהשולחן.

אלי אלאלוף: בבקשה, תודיעו.

אלי אלאלוף: אני בעד שתודיעו שאנחנו לא מקדמים יותר כי השטח - - - .

אלי אלאלוף: תודיעו בבקשה, אבל לא להשאיר מערכת משפטית של חוק שהיא באוויר, אולי יום אחד ניתן לכם תקנות.

אלי אלאלוף: בואו נעבור לנושא של חוק איסור אפליית עיוורים לכלביהם.

אלי אלאלוף: בבקשה.

<רחלי סונגו: שלום, רחלי סונגו ממשרד העבודה, הרווחה והשירותים החברתיים.

<רחלי סונגו: המטרה של התקנות היא בעצם לקבוע איך יסומנו כלבים שהם בתהליך הכשרה להיות כלבי נחייה.

<רחלי סונגו: בחודש יולי 2016, חוק איסור אפליית עיוורים המלווים בכלבי נחייה תוקן כדי לקבוע הסדר דומה לגבי מאמנים ומשפחות אומנה של כלבים שהם בתהליך הכשרה של להיות כלבי נחייה בזמן שהם מלווים איתם במקומות ציבוריים, נסיעה בתחבורה ציבורית, כניסה למקומות ציבוריים.

<רחלי סונגו: נעשתה אצלנו עבודה עם הגורמים המקצועיים מהשירות לעיוור ועם הארגונים.

<רחלי סונגו: התקנות נוסחו.

<רחלי סונגו: הן הועברו לאישור מחלקת ייעוץ וחקיקה במשרד המשפטים והן אושרו.

<רחלי סונגו: העברנו את זה למחלקת נוסח החוק ובמקביל זה פורסם באתר תזכירי חוק להראות הציבור.

<נעה בן שבת: השבוע פורסם.

<רחלי סונגו: כן, כאשר אפשר לתת הערות עד ה-13 באוגוסט ואנחנו מאמינים שעד חודש אוקטובר אנחנו נפרסם את זה ברשומות.

אלי אלאלוף: טוב.

<רחלי סונגו: אני גם אציין שזה ללא קצובת זמן, התקנות.

<נעה בן שבת: הן ללא קצובת זמן אבל מצד שני אי אפשר לבצע את ההוראה הזאת עד שאין סימון מתאים על הכלב.

<רחלי סונגו: ההוראה קובעת שני דברים: אחד, הסימון, שניים, שיש תעודה.

אלי אלאלוף: זו טעות שלנו.

אלי אלאלוף: היינו צריכים לקבוע זמן.

אלי אלאלוף: נעשה את זה בעתיד.

אלי אלאלוף: תזכירי לנו אם אנחנו לא עושים את זה בזמן.

<נתי ביאליסטוק כהן: אל תדאג, אני אעשה.

אלי אלאלוף: תודה.

אלי אלאלוף: יש הערות לזה?

אלי אלאלוף: טוב, גם בשורות טובות זה בשורות טובות.

אלי אלאלוף: עכשיו שירות התעסוקה.

אלי אלאלוף: יש פה נציג?

<נתי ביאליסטוק כהן: תודה רבה.

אלי אלאלוף: בבקשה נתי, כול טוב.

אלי אלאלוף: כן, בבקשה.

<רייצ'ל ברנר שלם: אני רייצ'ל ברנר שלם, אני מנהלת תחום בכיר למדיניות.

אלי אלאלוף: גם אתם זה 2002.

<רייצ'ל ברנר שלם: 2002, לגמרי.

<רייצ'ל ברנר שלם: אני מברכת על היוזמה לקחת ברצינות את החוק שאנחנו מחוקקים.

<רייצ'ל ברנר שלם: אני אגיד באופן עקרוני שנושא זכויות בעלי מוגבלויות הוא נושא שמאוד חשוב להנהלת שירות תעסוקה וגם לי באופן אישי.

<רייצ'ל ברנר שלם: אני קצת אתן פרטים למי שלא מכיר את הנושא.

<רייצ'ל ברנר שלם: תיקון 12 עוסק בסעיף 42(ב) לחוק שירות תעסוקה שקובע שעל שירות תעסוקה לקבוע תקנות בתכנית לשילוב וקידום עניינם של אנשים עם מוגבלויות באמצעות שלושה נושאים: א', נגישות והתאמה של מבנים וכלל המתקנים, הדרכת עובדים והנושא של העסקת יועצים תעסוקתיים לאנשים עם מוגבלויות.

<רייצ'ל ברנר שלם: אני אפרט קצת על מה שקורה.

<רייצ'ל ברנר שלם: בישיבה הקודמת המנכ"ל שלי התחייב לנסח תקנות במהלך חצי השנה הקרובה.

<רייצ'ל ברנר שלם: אני שמחה להגיד שאכן עמדנו בהתחייבות הזאת ונכתבו תקנות.

<רייצ'ל ברנר שלם: הנוסח הראשון שלהן מוגש על פי נוסח החוק להתייעצות עם נציבות שוויון זכויות לאנשים עם מוגבלויות.

<רייצ'ל ברנר שלם: מה שקורה היום זה שנמשכת ההתייעצות.

<רייצ'ל ברנר שלם: היו כבר שתיים או שלוש פגישות.

<רייצ'ל ברנר שלם: האמת היא שיש פגישה נוספת ב-1.8 ויש התייעצות איתם.

<רייצ'ל ברנר שלם: אני מקווה שהתהליך יסתיים במהרה.

<רייצ'ל ברנר שלם: היו להם הרבה דברים טובים לומר על הנוסח עצמו, אבל הם היו רוצים בעיקר שעוד גופים ייקחו וישתלבו בתכנית הזאת, אז אני מקווה שנהיה אנשי בשורות של יותר הרחבה בהמשך.

<רייצ'ל ברנר שלם: אני כן אגיד שבלי קשר לתקנות, כמו שאמרתי, שירות תעסוקה מאוד מחויב לנושא ונעשו בינתיים שלושה דברים אקסטרה קוריקולום לתקנות האלה.

<רייצ'ל ברנר שלם: אני אגיד שוב שהתקנות מתעסקות בהתאמת מבנים, בהדרכת עובדים וביועצים.

<רייצ'ל ברנר שלם: גם הנושא הראשון וגם הנושא השני בפועל כבר טופל.

<רייצ'ל ברנר שלם: יש תהליך של הנגשה של כול שבעים ושתיים לשכות שירות תעסוקה לנכים, גם נגישות פיזית, שמיעה, ראייה וכו' כולל כול החומרים באינטרנט על פי החוק וגם הייתה הדרכה של כול עובדי השטח וכול העובדים הרלוונטיים במטות באמצעות עמותת נגישות ישראל.

<רייצ'ל ברנר שלם: אני גם השתתפתי בהדרכה והיה גם מרגש וגם מאוד מועיל ואנחנו באמת עובדים הרבה, גם הצוות שלי באופן פרטי אבל גם בכלל על השיפור של הנגישות.

אלי אלאלוף: מה לוח הזמנים, ברשותך?

<רייצ'ל ברנר שלם: כמו שאמרתי קודם, האמירה העיקרית של נציבות שוויון זכויות לאנשים עם מוגבלויות הייתה שעוד גופים צריכים להצטרף לתכנית שבנינו, שלא מספיק שזה יהיה במשאבים שלנו, ביכולות שלנו ובמה שאנחנו מתכננים לעשות, ולכן אני חייבת לומר שזה לא תלוי רק בנו.

<רייצ'ל ברנר שלם: אני יכולה לומר שאנחנו פועלים על הדבר הזה.

אלי אלאלוף: מה המגבלה המהותית?

<רייצ'ל ברנר שלם: אני אומר.

<רייצ'ל ברנר שלם: ככלל, התקנות קבעו איזושהי מחויבות לשירות תעסוקה, אבל לא קבעו משאבים נוספים שיגיעו לשירות תעסוקה בשביל הדבר הזה ולכן שני הנושאים הראשונים טופלו.

<רייצ'ל ברנר שלם: הנושא העיקרי הוא שכירת יועצי תעסוקה מתמחים בנושא הזה.

<רייצ'ל ברנר שלם: מה ששירות תעסוקה הציע זה שתהיה בעצם הכשרה של אחד מהיועצים בכול אחת מהלשכות לנושא הזה וכמובן שהיועצים היום עובדים במשרה מלאה, מטפלים באוכלוסייה רבה מאוד שמגיעה ללשכות שירות תעסוקה, כידוע, ולכן אחד מהיועצים יוכשר לנושא הזה באופן פרטני, אבל באופן טבעי ייווצר תור של טיפול גם באנשים עם מוגבלויות.

<רייצ'ל ברנר שלם: גם אם נשים את כול שאר דורשי העבודה בצד, שלא יודעת אם זה מה שהוועדה הייתה רוצה, אבל לצורך העניין גם אז ייווצר תור, ולכן נציבות שוויון הזדמנויות אמרה, זו תכנית מצוינת אבל היינו רוצים שיהיו לכם עוד תקנים ועוד הזדמנויות לעשות את השינוי הזה.

אלי אלאלוף: אוקיי.

אלי אלאלוף: בבקשה.

<ערן טמיר: קודם כול, נציבות שוויון זכויות לאנשים עם מוגבלות.

<ערן טמיר: נציבות שוויון הזדמנויות זו נציבות אחרת, סליחה שאני מתקן.

<ערן טמיר: הטיוטה שהגיעה, יש בה שני חסרים מבחינתנו שהם משמעותיים וכבר הגבנו על זה מזמן, וזו בסך הכול חובת התייעצות.

<ערן טמיר: אתם יכולים לא לקבל את דעתנו ולהמשיך הלאה, זה גם בסדר.

<נעה בן שבת: הם אומרים שיש לכם פגישה ב-1 באוגוסט.

<ערן טמיר: יש כול מיני פגישות כדי לנסות לקדם, אבל אנחנו אמרנו כבר מזמן, תעבירו.

<ערן טמיר: יש שני דברים: אחד, הטיוטה היא לא באמת אומרת כמה יועצים יהיו, למי יינתן השירות.

<ערן טמיר: היא מדברת במובן מאוד רחב וכללי.

<ערן טמיר: זה עניין אחד.

<ערן טמיר: תגידו בדיוק מה אתם נותנים.

<ערן טמיר: דבר שני וזה מה שניסינו להגיד, שירות תעסוקה הוא שירות מצוין במובן הזה שהוא השער שאליו מגיעים המון אנשים שנפלטים מעולם התעסוקה, וחלק גדול מהאנשים עם מוגבלות הם אנשים שעבדו ונפלטו.

<ערן טמיר: יש בתוך אותו משרד, משרד הרווחה והעבודה והשירותים החברתיים עוד יחידות שמתמחות בנושא של ההשמה של אנשים עם מוגבלות, התמחות שלשירות התעסוקה אין.

<ערן טמיר: שירות תעסוקה לא יודע איך לעשות השמה טובה לאנשים עם מוגבלות, אבל יש את ביטוח לאומי ויש את המטה לשילוב אנשים בשוק החופשי ויש את אגף השיקום.

אלי אלאלוף: ביטוח לאומי עושה השמה?

<ערן טמיר: כן, הם עושים השמה.

<ערן טמיר: ודאי.

<שלומי מור: לנכים שנקבעו להם 20% נכות או נפגעי עבודה מ-10% נכות והם זכאים לשיקום, אחד מסוגי השיקום שאנחנו נותנים בין היתר חוץ מהשכלה זה לפעמים גם השמה מקצועית באמצעות חברות חיצוניות.

<ערן טמיר: אנחנו לא אומרים, בואו תוסיפו עוד תקנים.

<ערן טמיר: יש שלוש יחידות בתוך משרד העבודה שמתמחות בנושא של אנשים עם מוגבלות ואיך לסייע לאנשים עם מוגבלות בתחום השיקום התעסוקתי, שהם יעבירו להם את האנשים האלה כדי שישמשו באותם משאבים אבל שיהיה שיתוף פעולה.

<ערן טמיר: זה מה שאמרנו.

<ערן טמיר: לא אמרנו, תוסיפו עוד תקנים לעניין הזה.

<ערן טמיר: הם בסך הכול באותו משרד, אלא שהדברים יהיו מחוברים.

<ערן טמיר: אם מגיע לבן אדם והוא נניח יעמוד בתנאים של ביטוח לאומי, שתהיה איזושהי השקה או שתהיה רציפות בשירות.

<ערן טמיר: על זה דיברנו.

אלי אלאלוף: וזה תפקידך, לעשות את התאום בין הגופים, נכון?

<ערן טמיר: לא.

אלי אלאלוף: למה?

<ערן טמיר: תפקידי הוא לנסות לעשות את התאום.

<ערן טמיר: אני לא יכול להכריח אותם.

<ערן טמיר: זה תקנות שלהם.

<ערן טמיר: אנחנו ניסינו, דרך אגב, בשיתוף פעולה עם הסמנכ"ל של שירות תעסוקה לקבץ את כול הגורמים הרלוונטיים כדי שיפגשו וישבו ושיעשו את הדבר הזה.

<ערן טמיר: לצערי, אני לא יכול להכריח אותם לבוא ולשבת.

<ערן טמיר: ניסינו את זה בכול מיני דרכים.

אלי אלאלוף: אני לא חוזר בי מזה שאני קובע שזה התפקיד שלך.

אלי אלאלוף: מי שעומד בראש מטה כזה או אחר, דומה, זה תפקידו, זה לשלב את הכוחות, להפגיש אותם.

<ערן טמיר: הם לא במשרד שלי.

<ערן טמיר: אני לא במטה.

<ערן טמיר: זו נציבות.

<ערן טמיר: זה משהו אחר.

אלי אלאלוף: אתה יודע מה, זה תמיד ככה.

אלי אלאלוף: כול בעיה שתעלה אני אגיד, זה אצל השני.

<ערן טמיר: אני בסך הכול אומר לך באילו בעיות אנחנו נתקלנו.

אלי אלאלוף: קחו על עצמכם גם סמכויות וגם אחריות.

<ערן טמיר: אין לי סמכות בעניין הזה.

אלי אלאלוף: אני רק חמישים שנה הייתי פקיד, אז תאמינו לי, לא חיכיתי שאף אחד יגיד לי.

אלי אלאלוף: הייתי אחראי.

<ערן טמיר: אדוני, אין לי סמכות בעניין הזה.

<ערן טמיר: אני ניסיתי ולא רצו להיפגש.

אלי אלאלוף: השבוע היה פה דיון על ההסתדרות הציונית.

אלי אלאלוף: מה רצתה להראות לנו ההסתדרות הציונית חוץ מזה שהחלטתי שההסתדרות הציונית גם הייתה פעילה בארצות המזרח, לא רק במזרח אירופה.

אלי אלאלוף: ביקשו שהמשקם יספר לנו מה הם עושים.

אלי אלאלוף: מנכ"ל המשקם, גולן זיו, אמר, אני מוכן לקבל כול נכה שמחפש עבודה ויש לי מגוון של אפשרויות.

אלי אלאלוף: אני מוכן להתעסק אישית בהשמה של נכים ומוגבלים.

אלי אלאלוף: תעבירו את זה ביניכם.

אלי אלאלוף: תעבירו חלק מהסמכויות.

<ערן טמיר: אשמח אם הוועדה תקרא גם לכול הגורמים הרלוונטיים במשרד שנעשה פגישה.

<ערן טמיר: לעשות את זה אצלי.

אלי אלאלוף: תפעיל אותי.

<ערן טמיר: אז הנה אני מבקש.

אלי אלאלוף: אני ועדה שמבקשת להיות מופעלת.

אלי אלאלוף: תפקידנו זה לשרת אתכם, לא אתם אותנו.

אלי אלאלוף: אני בעד.

אלי אלאלוף: אני מוכן להעמיד את כול הידע שיש לנו והיכולות וההשפעה שלנו לטובתכם.

אלי אלאלוף: זה התפקיד שלנו.

אלי אלאלוף: אני לא צריך להסתתר, אל תביא לי עבודה.

אלי אלאלוף: תביא כמה שאתה רוצה עד שאני אקרוס בגיל שמונים, אבל בינתיים תביאו עבודה.

אלי אלאלוף: אתם רוצים גם תאום?

אלי אלאלוף: אני מוכן לעשות ישיבות תאום בין הגופים.

אלי אלאלוף: הנושא הזה של הנכים זה כול כך מרכזי.

אלי אלאלוף: אני חייב להגיד שאנחנו מדינה מדהימה בנושא הזה.

אלי אלאלוף: אני משווה את זה לחוץ לארץ, בעיקר מה שאני מכיר, צרפת וקומפני.

אלי אלאלוף: תאמינו לי, אין לנו מה להתבייש, אבל אפשר לשפר עוד.

אלי אלאלוף: למה לא לעשות את זה?

אלי אלאלוף: תפקידך כמתאם ראש מטה וכו', כמו שאתה אומר, עם כול הטרמינולוגיה הארוכה הזאת, זה תפקידך לגשר בין אנשים.

אלי אלאלוף: זו לא בושה לעשות את זה.

אלי אלאלוף: חברים, באמת, קחו לעצמם סמכויות.

אלי אלאלוף: אני לא ראיתי פקיד שעומד לדין בגלל שלקח יוזמה ולקח אחריות, רק כאלה שמתחמקים.

אלי אלאלוף: זה לא אתה חס ושלום.

אלי אלאלוף: הנושא הזה של תאום התקנות, אני מבין.

אלי אלאלוף: אני חייב להגיד שאני לומד מזה.

אלי אלאלוף: כשלא מצליחים בחוק להתמודד עם האתגר הטכני, אומרים בתקנון.

אלי אלאלוף: תתכוננו, אני לא אבקש תקנון.

אלי אלאלוף: אחרי הרבה נהלים, אבל אם כבר אז תעשו את עבודת התאום הזאת.

אלי אלאלוף: זה פשוט נראה שאנחנו מכבידים וכול ההכבדה הזאת, יש לך ישיבות על מקבל השירות?

<נעה בן שבת: ברגע שיש תקנות ואנחנו יודעים שהם צריכים להגיע לוועדה, אנחנו לפחות יכולים לבצע מעקב.

אלי אלאלוף: זה נכון.

<נעה בן שבת: אני מבינה שאנחנו נבקש מהם דיווח על תוצאות התאום הזה שהם אמורים לעשות עם כול היחידות?

אלי אלאלוף: כן, אנחנו תוך שלושה חודשים רוצים.

אלי אלאלוף: אני לא אמרתי שרירותי, מפני ששלושה חודשים זו תקופת הפגרה ואז נכנסים.

אלי אלאלוף: אם יתנו לנו דברים לפני כן, נלמד.

אלי אלאלוף: בתקופת הפגרה זה לא מפריע לי גם לקרוא, והחברים שלי עושים עבודה נהדרת.

אלי אלאלוף: אנחנו עוד פעם חוזרים לחוק אנשים עם מוגבלויות.

אלי אלאלוף: זה חוק של 2007.

<נעה בן שבת: המועסקים כמשתקמים.

<נעה בן שבת: אנחנו מדברים על חוק שהוא הוראת שעה.

<דבורה ספיר אליעזר: אולי אני אגיד כך.

<דבורה ספיר אליעזר: קודם כול אנחנו לוקחים את האחריות.

<דבורה ספיר אליעזר: שניים, יש טיוטת תקנות, אלא מה, החוק אמור לפוג בשבוע הבא, ב-7.8.2017.

<דבורה ספיר אליעזר: יש כוונה להביא את החוק או הארכת הוראת השעה, תלוי בטכניקה שנשתמש, לתחילת המושב הבא ואני מקווה שנצליח בזה, ויחד עם זאת טיוטת התקנות שהיא כבר מוכנה ליציאה - - -

אלי אלאלוף: והיא תתאים להארכה שתינתן?

אלי אלאלוף: התקנות יתאימו?

<דבורה ספיר אליעזר: ככול שאנחנו רוצים להביא את החוק לתחילת המושב הבא, החוק אמור להיות בדיוק אותו דבר כמו שהוא החוק היום.

<נעה בן שבת: זו הוראה קבועה הפעם?

<דבורה ספיר אליעזר: אני רק אזכיר שאנחנו כבר הבאנו לוועדה בקשה להוראה קבועה, לפני כשלוש-ארבע שנים.

<דבורה ספיר אליעזר: הוועדה לא הסכימה.

אלי אלאלוף: אבל בינתיים החליפו יושב ראש.

<דבורה ספיר אליעזר: זה היה ראש הוועדה העוסקת בזכויות לאנשים עם מוגבלות.

<דבורה ספיר אליעזר: בסופו של דבר אני כן אגיד מה קורה בתקופת הביניים הזאת.

<דבורה ספיר אליעזר: רק צריך להזכיר שמדובר באותו מנגנון שאנחנו מתעסקים בו בקשר לחוק שכר מינימום.

<דבורה ספיר אליעזר: תקנות שכר מינימום מותאם לאנשים עם מוגבלות כך שהמנגנון עדיין יפעל ואני מאוד מקווה שבתחילת המושב הבא אנחנו נעביר את החוק והדברים יחזרו למקומם.

אלי אלאלוף: טוב.

אלי אלאלוף: חוק שירות התעסוקה.

אלי אלאלוף: אתם רוצים שיהיה לכם חוק או לא?

<רייצ'ל ברנר שלם: כן.

<רייצ'ל ברנר שלם: תיקון 19, עברנו עליו לעומק.

<רייצ'ל ברנר שלם: אנחנו לא מוצאים איפה בתיקון יש מקום לתקנות.

<נעה בן שבת: אז נפנה.

<נעה בן שבת: אנחנו מדברים על תיקון 19 סעיף 5.2 שאומר: "אחרי סעיף קטן (א) יבוא (ב), השר בהתייעצות עם שר האוצר ראשי לקבוע כללים ותנאים בדבר תשלום גמול והחזר הוצאות ליושב ראש המועצה שאינו עובד המדינה".

<נעה בן שבת: סעיף 16 לאותו תיקון אמר ש"תקנות ראשונות לפי סעיף 11 (ב) לחוק העיקרי כנוסחו בסעיף 5.2 יעודכנו בתוך ששה חודשים מיום פרסומו של חוק זה", וקבע גם מה קורה עד שיותקנו תקנות, שבינתיים שר התעשייה, המסחר והתעסוקה, כפי שנקרא אז, בהתייעצות עם שר האוצר היה יכול לאשר את הגמול והחזר ההוצאות שישלמו לאותו יושב ראש מועצה.

<נעה בן שבת: בינתיים יש איזשהו הסדר אבל באמת קיוו שההוצאות האלה יעודכנו תוך שלושה חודשים.

<רייצ'ל ברנר שלם: לא מדובר על איזה שירות לאזרח.

<נעה בן שבת: לא מדובר על שירות לאזרח אבל מדובר על התקנת תקנות שהמחוקק קבע לכם מועד להתקין והתקנות לא מותקנות ובינתיים נשאר איזה הסדר זמני.

<נעה בן שבת: באופן כללי הייתה אמירה פה, אתם לא יכולים לעמוד, אתם לא עומדים, לפחות תדווחו לוועדה.

<נעה בן שבת: יושב פה המחוקק, קצב לכם זמנים.

<נעה בן שבת: איך יכול להיות שפתאום הממשלה מחליטה על דעתה, לא במרץ, ואפילו לא טורחים לדווח לוועדה על כך?

<רייצ'ל ברנר שלם: הבנתי על מה הייתה הכוונה.

<רייצ'ל ברנר שלם: שוב, לא מדובר פה על איזה מינוי של יושב ראש.

<נעה בן שבת: לא מינוי, תשלום הגמול שניתן ואנחנו גם לא יודעים מה עם הגמול שניתן, מתאים, לא מתאים.

<רייצ'ל ברנר שלם: אני ברשות

<רייצ'ל ברנר שלם: כם אקח את זה למנכ"ל שלי.

<נעה בן שבת: זה לא טעון אישור של ועדה.

<דבורה ספיר אליעזר: לדעתי כבר עודכנו התקנות האלה.

<נעה בן שבת: את חושבת שעודכנו?

<דבורה ספיר אליעזר: אני חושבת שכן.

<דבורה ספיר אליעזר: אני תיכף אבדוק.

אלי אלאלוף: אוקיי, אז תעשו את הבדיקה.

אלי אלאלוף: מותר לכם לדבר מחוץ לישיבות.

<דבורה ספיר אליעזר: למיטב זכרוני זה אחד הדברים הראשונים - - -

<נעה בן שבת: אז אדרבא, אז נוריד אותם מהרשימה.

אלי אלאלוף: אוקיי.

אלי אלאלוף: חוק ההנדסאים והטכנאים המוסמכים.

אלי אלאלוף: כן, בבקשה.

<שמעון דוד: שלום, שמי שמעון דוד, אני ממה"ט, המכון הממשלתי להכשרה טכנולוגית, היום שייך למשרד העבודה והרווחה.

<שמעון דוד: למעשה הדיונים בכול הנושא הזה של תקנות נמצא במועצת ההנדסאים וחלק בלתי נפרד מהרפורמה שהאוצר מוביל היום לגבי המכללות להנדסאים ואני מניח שזה יבוא לידי ביטוי ברגע שבאמת יתקבלו החלטות לגבי הרפורמה.

אלי אלאלוף: זה 2012.

אלי אלאלוף: אני קצת מבין מה קורה בנושא המכללות, אבל זה לא קשור.

<דבורה ספיר אליעזר: אדוני, ברשותך, יש ועדת מנכ"לים שמתכנסת סביב הנושא הזה, סביב כלל הנושאים שקשורים להכשרה של הנדסאים וטכנאים מוסמכים, בראשות מנכ"ל משרד האוצר ומנכ"ל משרד העבודה.

<דבורה ספיר אליעזר: הוועדה עובדת באינטנסיביות על כמה - - -

אלי אלאלוף: לא תגישו את התקנות עד שיגמר הדיון שם?

<נעה בן שבת: אם יש כוונה כזאת, אז לפחות לדווח לוועדה.

<נעה בן שבת: הוועדה ישבה, קבעה חוק, קבעה מועדים.

<נעה בן שבת: רואים שרוצים לעשות איזשהו שינוי ולא עומדים במועדים.

<נעה בן שבת: לא ראוי שיהיה דיווח מסודר לוועדה, בכתב, שיודיע, אנחנו לא מביאים תקנות כאלה כי אנחנו עושים רפורמה?

<נעה בן שבת: כי אנחנו דנים ברפורמה?

<נעה בן שבת: כי אנחנו דנים בשינוי?

<דבורה ספיר אליעזר: אין בעיה, נדווח לוועדה על ועדת המנכ"לים.

<דבורה ספיר אליעזר: אני גם הבנתי שהיה דיון בוועדה.

אלי אלאלוף: לא ברמה של ועדה, ברמה אישית.

<דבורה ספיר אליעזר: אוקיי, אז אולי אני טועה.

אלי אלאלוף: נאמר בצורה פורמלית, יש חוק.

אלי אלאלוף: החוק כולל נושא של הגשה של תקנות.

אלי אלאלוף: לאור מה שעכשיו אני גם יודע, הגיוני שתגידו, בשלב זה עדיף ש - - - .

אלי אלאלוף: אז תעשו, אבל תודיעו בכתב.

<דבורה ספיר אליעזר: אז אנחנו נעביר דיווח.

אלי אלאלוף: יש לכם בעיה שהיועצת המשפטית שלנו היא מאוד רצינית, שמה שאתם מתחייבים אליה, תעמדו בזה.

<דבורה ספיר אליעזר: אנחנו רק זוכים מזה.

<דבורה ספיר אליעזר: אין לנו בעיה עם זה.

אלי אלאלוף: אז אני אומר לכם, קחו את זה כמו שצריך.

<דבורה ספיר אליעזר: בסופו של דבר אני כן רוצה להגיד שהמנכ"ל אמר לי שהם עובדים מאוד באינטנסיביות בקשר לנושא הזה.

אלי אלאלוף: אני יודע.

אלי אלאלוף: תזדרזו, יש כסף שם.

אלי אלאלוף: חוק הביטוח הלאומי, תיקון מספר 125.

אלי אלאלוף: שלומי, זה שלך.

<שלומי מור: כן, תודה אדוני.

<שלומי מור: שלומי מור, המוסד לביטוח לאומי.

<שלומי מור: מדובר בתיקון שנועד לקבוע שמגמלאות של נפגעי עבודה ניתן יהיה להפחית איזשהו סכום לצורך ביטוח סיעודי קולקטיבי, הדדי, של נפגעי עבודה.

<שלומי מור: זה עיקר התיקון.

<שלומי מור: התיקון קובע שיש להתקין תקנות על מנת שהוא יכנס לתוקפו, אלא שיחסית זמן קצר אחרי שהתיקון הזה תוקן יצאה המפקחת על הביטוח בקביעה שלא ניתן יותר לקבוע ביטוחים קולקטיביים, ביטוחים צולבים ויש איסור על הדבר הזה, ולכן בפועל לא ניתן ממילא היה לתקן את התקנות או לא ניתן היה ליישם את התיקון כיוון שלא ניתן יותר לפרסם ביטוחים צולבים בתחום הסיעוד.

<שלומי מור: הביטוח הלאומי, מרגע שזה נודע לו, ניסה לתקן את התיקון ולבטל את החלק שעוסק בביטוח סיעודי, ששוב, אי אפשר ליישם אותו ממילא, על מנת שחלק נוסף, קטן בו, כן יכנס לתוקף, כי בתיקון הזה יש חלק שעוסק גם בביטוח חיים לאלמנות של נפגעי עבודה ואת זה כן רצינו להכניס לתוקף.

<שלומי מור: הגשנו וקידמנו תיקון ממשלתי וועדת השרים לענייני חקיקה דחתה את בקשתנו, סירבה לתקן את התיקון.

<שלומי מור: היא סברה שאין מקום להיות פטרנליסטיים ושהמבוטחים יעשו מה שהם מוצאים לנכון.

<שלומי מור: אנחנו המשכנו לקבל פניות מארגון נפגעי העבודה שכן ביקש מאיתנו לקדם לכול הפחות את החלק שעוסק באלמנות ובביטוח חיים לאלמנות, ובדעתנו לקדם בשנית תיקון, בתקווה שהפעם ועדת שרים כן תאשר אותו, הממשלה כן תאשר אותו כדי שלפחות החלק שעוסק באלמנות כן יוכל לצאת לפועל, אבל שוב, אני מדבר על תיקון חקיקה כרגע שרק לאחריו ניתן יהיה להתקין את התקנות.

<שלומי מור: התקנות שלעצמן כמו שאני אומר, לא כול כך רלוונטיות כי לא ניתן ממילא לבטח בביטוח סיעודי קולקטיבי.

אלי אלאלוף: אנחנו דנו בזה.

אלי אלאלוף: אם זה לא יוצא מבחינת הצעת חוק ממשלתית, אני אוכל לשקול הצעת חוק פרטית בעניין הזה עם מספר חברים.

אלי אלאלוף: כול מה שקשור לאלמנות כדאי שנהיה רגישים.

אלי אלאלוף: תודה.

אלי אלאלוף: אחרון, חוק הביטוח לאומי תיקון 161.

<שלומי מור: כן אדוני, זה התיקון שעוסק בהגבלת שכר טרחת עורכי דין וחברות למימוש זכויות ככול שהן עוסקות בתביעות נגד המוסד לביטוח לאומי על פי מה שפורט - - -

אלי אלאלוף: זה חוק שהעברנו פה.

<שלומי מור: נכון.

אלי אלאלוף: זה עוד לא מיושם.

<שלומי מור: לא, החוק שלעצמו מיושם אדוני, באופן מלא.

אלי אלאלוף: כולל פיקוח שלכם?

<שלומי מור: אנחנו לא אמורים לפקח, אדוני.

אלי אלאלוף: אז מי מפקח?

<שלומי מור: אין מפקח על פי החוק הזה.

אלי אלאלוף: אז מה זה אומר?

<נעה בן שבת: מי שנתבע יכול להתגונן בפני התביעה, יכול לדרוש החזרה של סכום עודף שנגבה ממנו?

אלי אלאלוף: לא אמרנו אז בחוק שפורסם באתר של הביטוח לאומי וכו'?

<שלומי מור: נכון, אדוני זוכר נכון, והחוק קובע שהביטוח הלאומי יפרסם דף מידע שמפרט את עיקרי החוק כי הוא די מסובך, ושתהיה חובה שדף המידע הזה יצורף לכול הסכם בין עורך דין ללקוח.

<שלומי מור: דף המידע, אדוני, פורסם תוך חודשיים מפרסום החוק.

<שלומי מור: הוא נמצא באתר.

<שלומי מור: הוא מחייב גם היום על פי החוק כול עורך דין ולכול הסכם מצרפים היום את הדף הזה.

<שלומי מור: לא על זה אנחנו מדברים.

<שלומי מור: זה יושם מזמן, אלא שהחוק קבע שהשר יקבע בתקנות את פרטי המידע שיופיעו באותו דף מידע וכן כללים לגבי הסכם ההתקשרות בין עורכי דין לבין המבוטחים.

<שלומי מור: התקנות האלה לא עודכנו ממספר טעמים.

<שלומי מור: ראשית, אדוני יודע, יש כמה עתירות תלויות ועומדות בכלל כנגד החוק הזה, מה שמעורר את השאלה האם זו העת להתקין את התקנות האלה.

<שלומי מור: דבר שני, מבחינה מהותית כפי שאמרתי, דף המידע כבר נמצא באתר, כך שמבחינה מהותית אין פגיעה באיש ועורכי הדין היום מחויבים לצרף את הדף הזה, אז מהותית בשטח החוק מיושם.

אלי אלאלוף: והמשרדים גם?

<שלומי מור: כן.

<שלומי מור: מי שלא עושה את זה, זו ממש עבירה על הוראות החוק המפורשות הללו.

אלי אלאלוף: אבל היות ואין פיקוח על זה, מי מפקח עליהם?

<שלומי מור: החוק לא קבע למעשה מי מפקח וגם התקנות לא, אבל להבנתי עורך דין שלא יעמוד בזה, זו גם עבירה אתית ויכול להיות שיש פה עילת תביעה של המבוטח כנגדו.

אלי אלאלוף: אתה יודע, אתמול הייתה שיחת חולין ואז מישהו אמר לי, אבל החברה הזאת זו עמותה.

אלי אלאלוף: על קבלת רישיון לנכה לקחו 5,000 שקל.

אלי אלאלוף: לא אגיד את השם כי כולנו יודעים.

אלי אלאלוף: כדי לקבל רישיון לנכה, שזה רק קשור למשרד התחבורה, שאין שום הצדקה לשלם 5,000 שקל.

אלי אלאלוף: זה לא רישיון, זה חנייה לנכה.

<נעה בן שבת: הוראות החוק הוגבלו לנושא הביטוח הלאומי וגמלאות אחרות שהמוסד לביטוח לאומי משלם.

<נעה בן שבת: זה לא מעבר לכך.

<נעה בן שבת: אתה אמרת, לא העת לא מתאימה לכך.

<נעה בן שבת: אמרת שיש תביעות.

<שלומי מור: אמרתי שיש עתירות תלויות ועומדות, שעיקר הטיעון בהן זה פגיעה בחופש העיסוק.

<נעה בן שבת: למרות שהבנתי שהפנו להגיש בקשות לשרת המשפטים בנושא הזה.

<נעה בן שבת: לא נראה שההליך המשפטי הולך לכיוון הזה.

<נעה בן שבת: אני לא יודעת האם זה משהו שהוא צריך לעצור את התקנת התקנות ולא ברור מה הקשר בין הדברים האלה לבין התקנת התקנות.

<שלומי מור: אני מצרף את זה למספר נימוקים שאני מדבר עליהם אגב התקנת התקנות האלה.

<שלומי מור: בעצה אחת, ושי אולי ירחיב, עם משרד המשפטים, נדמה לנו שהטוב אולי יהיה להתקין תקנות אבל שבעצם חוזרות על עיקרי הדברים שאומר החוק וזאת כדי לפתור איזושהי קושיה משפטית שגם העלתה היועצת המשפטית של הוועדה, שלפיה לכאורה התקנות אמורות להחליף את מה שכתוב בחוק, אחרת כאילו אולי ייווצר איזשהו ואקום.

אלי אלאלוף: אבל אני נשאר תקוע במחשבה שאין פיקוח עליהם.

אלי אלאלוף: בבקשה, שי.

<שי סומך: שי סומך, משרד המשפטים.

<שי סומך: שני דברים.

<שי סומך: קודם כול אולי לגבי הפיקוח.

<שי סומך: אז קודם כול זה עניין צרכני, אבל מה שכן הוספנו בחוק וגם הייתה יוזמה שלנו כמשרד משפטים, שיש סיוע משפטי חינם בלי מבחן כלכלי לכול לקוח שרוצה להתלונן.

<שי סומך: זה דבר שחשוב לדעת.

אלי אלאלוף: הסיוע המשפטי מפרסם את עצמו קצת?

אלי אלאלוף: לא שמתם לב?

אלי אלאלוף: אני לא שמתי לב.

<נעה בן שבת: לדעתי לא.

<שי סומך: זו באמת שאלה.

אלי אלאלוף: וזה שירות אדיר אבל לא הרבה יודעים עליו, חוץ מהעבריינים הגדולים.

<שי סומך: שלומי, בדף המידע כתוב שיש סיוע משפטי בחינם?

<שלומי מור: כתוב וזה גם בחוק כתוב.

<שלומי מור: זה מופיע באופן מודגש בתחילת הדף.

<שלומי מור: אם אדוני ירצה, אני אעביר לך.

<שלומי מור: בתחילת דף המידע מודגש: לידיעתך, אתה יכול לקבל שירותי יעוץ והכוונה לוועדות רפואיות בחינם, וכמו כן אם ברצונך לערער על החלטות ביטוח לאומי, אתה יכול לקבל ייצוג וסיוע משפטי חינם מלשכות הסיוע המשפטי.

<שלומי מור: זה בדף המידע, בתחילתו, וזה בחוק מופיע, מחייב, וזה מצורף לכול הסכם.

<שי סומך: דבר נוסף, אם עורך דין או חברה למימוש זכויות לא מצרפת את דף המידע, אז התקרה יורדת ב-15%, זאת אומרת זה בעצם העונש שלה, שהיא יכולה לגבות פחות כספים ממה שהחוק מאפשר.

אלי אלאלוף: לא יודע, אני נשאר תחת רושם שכול התמימים שהולכים לשם, "אוכלים אותה".

אלי אלאלוף: זו ההרגשה שלי.

אלי אלאלוף: פשוט לא יאומן.

אלי אלאלוף: איפה ה-800 שקל לפתיחת תיק ואחר כך האחוזים, 11 פסיק משהו וכו'?

אלי אלאלוף: אנשים משתוללים.

אלי אלאלוף: כמה שאתה תם, אתה חוטף.

אלי אלאלוף: כן, בבקשה, רותי.

<רות פרמינגר: רותי פרמינגר.

<רות פרמינגר: רציתי להגיד בנושא הזה, אני הייתי בדיונים על החקיקה ואחד הדברים שאמרנו זה באמת ההנגשה של השירות הזה לאנשים שצריכים אותו, אבל כשאתם אומרים שיש אגף שיכול לעזור ולסייע בתביעות, אני רק רוצה להגיד שאני אישית ניסיתי להתקשר.

<רות פרמינגר: זה מאוד קשה להגיע אליהם.

<רות פרמינגר: דוחים אותך בדחיות שונות ומשונות בנושאים של המועדים של הדחייה ולכן הדבר הזה לכאורה אולי על הכתב הוא איזה שירות שהוא קיים, אבל בפועל אם תשאלו את האנשים שזקוקים לשירות הזה, אנשים מעט מאוד מקבלים.

<רות פרמינגר: זה אולי לדיון פעם.

<שלומי מור: רות, ראשית אני מציע שאם אנחנו מקיימים דיון על לשכה לסיוע משפטי, שהם יהיו פה, אבל אני חייב לומר שבהקשר של המוסד לביטוח לאומי זה אחד מהמקרים הבודדים שבהם בן אדם לא נדרש לעמוד במבחן הכנסות והוא זכאי לשירות הזה בחינם ככול שיש עילת תביעה מתאימה נגד המוסד לביטוח לאומי.

<רות פרמינגר: שלומי, אני מקבלת את מה שאתה אומר, אבל הם לא נגישים.

<רות פרמינגר: הם לא מצליחים להגיע לשם.

<רות פרמינגר: זו הבעיה הכי גדולה.

<נעה בן שבת: אפשר לשאול מתי אתם אמורים להביא את התקנות?

<נעה בן שבת: עכשיו אנחנו לא מדברים על התוכן של התקנות.

<נעה בן שבת: הביאו את התקנות.

<נעה בן שבת: גם יש שם התייחסות של שפות וצורת הסכם ודברים כאלה.

<נעה בן שבת: מתי אתם צפויים להביא אותם?

<שלומי מור: ככול שלא יהיה תיקון שלפיו הסמכות תהפוך מסמכות חובה לסמכות רשות, אזי אנחנו מקווים שבתחילת המושב הבא כבר נוכל.

אלי אלאלוף: אוקיי.

אלי אלאלוף: עוד משהו?

<רות פרמינגר: סליחה, אני רוצה להגיד בנושא של תקנות אחרות, אם יורשה לי שנייה מזמן הוועדה.

<רות פרמינגר: אני רוצה להזכיר, עכשיו אני מדברת בכובע של מייצגת את דיירי הדיור המוגן.

<רות פרמינגר: בשנת 2012 הסתיימה חקיקה אחרי תשע שנים של חוק הדיור המוגן.

<רות פרמינגר: שמונה סטים של תקנות מ-2012 מחכים לאישורים השונים של המשרדים, כמובן בהובלה של משרד הרווחה שאני מכירה ומעריכה את העבודה שלהם, אבל מ-2012 לא תוקנות התקנות.

<רות פרמינגר: הבעיה הגדולה והעיקרית היא שהממונה שיש לנו מתוקף החוק הזה, היא לא יכולה להפעיל סנקציות שהיא יכולה להפעיל, והיא תוכל להפעיל אותן רק כשיהיו התקנות.

<רות פרמינגר: אני ממש מבקשת את אדוני, בנחרצות, שאנחנו רואים ויישר כוח על כך, להביא את זה גם לדיון הזה.

<רות פרמינגר: יש תקנות שכבר פורסמו, אבל יש תקנות שממתינות במשרד המשפטים.

<רות פרמינגר: הם מחכים וזו אוכלוסייה מאוד מיוחדת.

<רות פרמינגר: זו אוכלוסייה שמסתיימת ונגמרת מן העולם והיא לא מקבלת את מה שמגיע לה.

<רות פרמינגר: אנא ממך את תשומת לב הוועדה.

אלי אלאלוף: אני מוכן לקבל את כול המילים שלה.

אלי אלאלוף: אתם יכולים לטפל בזה?

אלי אלאלוף: החוק עבר לפני כמה זמן?

<רות פרמינגר: 2012 אחרי תשע שנות חקיקה.

<נועם פליק: אני רק אעדכן שהתחילה - - - היא ב-2015 נכנסה לתוקפה.

<נועם פליק: אני יכול לעדכן, זה לא היה ברשימה שהוצגה בפנינו.

<נועם פליק: אני יכול לעדכן את הוועדה בכתב.

אלי אלאלוף: אוקיי, תודה.

אלי אלאלוף: אני רוצה להודות לכם על לקיחת האחריות גם כשזה לא נעים, שלכם באמת היועצים המשפטיים של משרד העבודה והרווחה והשירותים החברתיים ובאמת גם כן לשירות התעסוקה ולמתאם של נציבות שוויון זכויות לאנשים עם מוגבלות ולכול מי שהשתתף.

אלי אלאלוף: אנחנו נמשיך בדיונים באווירה יותר ויותר טובה, אז אנחנו נראה שהדברים מסתדרים.

אלי אלאלוף: תודה רבה.